open-index/open-wikipedia-markdown huggingface dataset:
光明路 (廣州越秀)

**光明路**（）係中國廣東廣州嘅東西走向道路，喺越秀區華僑新村南邊，從和平路開始，一直去到原道路。

## 敘述
全長320m，闊10m，雙向2車道。

## 經過嘅道路
條路從西北到東南排，**加粗**嘅字係主幹道：
* 和平路
* 原道路

類:廣州道路
齊心路 (廣州)

**齊心路**（）係中國廣東廣州嘅東西走向主幹道，喺白雲區白雲新城，從雲霄路開始，一直去到雲城東路同金園路嘅交界。

## 敘述
全長760m，闊54m，雙向8車道。

## 史
廣州白雲國際機場未搬到花都之前，原先嘅未改名條機場出入道路係條掘頭路。自從白雲機場喺2004年搬到花都一帶後，規劃部門重將原先白雲機場一帶搞咗大規劃，改成白雲新城。條路喺2005年開工，直到2007年起好。重將舊時出入白雲機場條道路打通到而家嘅白雲大道南嗰邊。

## 經過嘅道路
條路從西北到東南排，**加粗**嘅字係主幹道：
* **[[雲霄路 (廣州)|雲霄路]]**
* **[[雲城路|雲城西路]]**（隧道穿過，冇連埋一齊）
* **[[雲城路|雲城東路]]**、**[[金園路 (廣州)|金園路]]**

類:廣州主幹道
類:廣州市白雲區
類:白雲新城
齊心路 (深圳)

**齊心路**（）係中國廣東深圳嘅西南-東北走向道路，喺龍崗區龍西村，從華裕路、連心路同埋五聯路嘅交界開始，一直去到清水路。

## 敘述
全長1.55km，闊14m，雙向2車道。

## 經過嘅道路
條路從西南到東北排，**加粗**嘅字係主幹道：
* 華裕路、連心路、五聯路
* 協平路
* 協力路
* 瓦窯四路
* 瓦窯東路
* 清水路

類:深圳道路
類:龍崗區
吳蚊蚊

**吳蚊蚊**（，），原名**吳蕊妏**，係香港旅遊作家，前香港寬頻電視新聞台主播兼記者。

## 簡歷
吳蚊蚊大學讀香港中文大學社會學系，2006年畢業後做過雜誌編輯，2007年加入香港寬頻電視做新聞主播同記者，2009年佢劈炮開始全職去旅行，去過西藏、尼泊爾、印度等等地方。

2016年，吳蚊蚊有份做ViuTV旅遊節目《404不存在的國落》嘅主持。

## 演出
### 節目主持（ViuTV）
*2016年：《404不存在的國落》
*2017年：《時空旅人》
*2018年：《#返鄉下》
*2020年：《撈出個世界》
*2022年：《玩埋我嗰份》
*2022年：《台灣山步行2》
*2023年：《尼泊爾山步行》

### 節目演出（ViuTV）
*2023年：《今餐有料到》第420集嘉賓

## 參考

## 出面網頁
*
齊心路

**齊心路**可以係：
*齊心路 (廣州)：喺廣東廣州白雲區。
*齊心路 (深圳)：喺廣東深圳龍崗區。
*齊心路 (重慶)：喺重慶，有2條。
*齊心路 (上海)：喺上海，有2條。
*齊心路 (南通)：喺江蘇南通，有2條。
*齊心路 (揚州)：喺江蘇揚州，有2條。
*齊心路 (滁州)：喺安徽滁州全椒縣。
*齊心路 (廊坊)：喺河北廊坊三河市。
*齊心路 (常德)：喺湖南常德漢壽縣。
原道路

**原道路**（）係廣東廣州嘅西北-東南走向道路，喺越秀區華僑新村東南角，區莊立交西北角，西北邊從友愛路、愛國路同埋團結路嘅交界開始，一直去到環市東路同埋先烈南、中路嘅交界。

## 敘述
全長449m，闊12m，雙向2車道。

## 史
個名來自廣東原道聖經學院（Canton Bible School），原址東沙路永泰村（宜家嘅區莊東山廣場後邊，華僑新村東側）。1925年美國人 George S. Benson（班傳馨）來港開荒，並組織咗基督教會，初時稱為「基督會」，約三十年代改咗叫「基督教會」，基督教會來粵傳教，長眠香港嘅美國傳教士有E.L. Broaddus（白賚德）及Elizabeth Bernard（包賴基），呢啲傳教士1930年就喺廣州開辦呢個原道聖經學校，以培養本地傳道人。但由於戰亂緣故，呢啲工作活動已經冇留低乜痕跡。

## 經過嘅道路
條路從西北到東南排，**加粗**嘅字係主幹道：
* 友愛路、愛國路、團結路
* 團結路
* 光明路
* **[[環市路 (廣州荔灣至廣州天河)|環市東路]]**、**[[先烈路 (廣州)|先烈南路]]**、**[[先烈路 (廣州)|先烈中路]]**

類:廣州道路
黑海海峽

**黑海海峽**又叫**土耳其海峽**，係土耳其一個海峽，西面係地中海愛琴海，東面係黑海，由伊斯坦堡海峽、馬摩拉海同達達尼爾海峽組成。
民航廣州子弟學校

係中國廣東廣州嘅一間初中同小學配套嘅學校，1984年9月開辦，有兩個校址，都喺白雲區入面。

呢間學校亦係廣州民航系統為咗解決佢哋啲細路讀書而開設嘅企業學校。

## 兩個校址
*小學部：機場路270號（遠景路口對面）
*中學部：白雲新城雲城東路向雲西街10號（萬達廣場東北門斜對面）
## 校服色

;短袖
*衫：
*:（小學部），左右對稱，有領冇紐扣，衫領同袖口都係純。
*:（中學部），有領有紐扣，領，左右對稱。
*褲：
*:（小學部），兩邊有嘅鈍角三角形，左邊近褲口位有呢堆字。
*:（中學部）純。
;長袖
*衫：
*:（小學部）相間。領，袖口帶三條線，正面從上到下係嘅梅花間竹順序排列（中間有鈍角V字分界），其中膊頭位。兩袖亦一樣，但近袖口位純。
*:（中學部）相間。領同袖口都係純，正面近膊頭位各有5條&nbsp;&nbsp;&nbsp;&nbsp;嘅中等厚度線，右半邊近膊頭位有啲雜色嘅花紋。兩袖，上半部分頂部中間位亦各有3條嘅中等厚度線。背面上下，分界線喺胸口位中間，喺底色中間部份帶有Lucida Calligraphy字體嘅字樣。左右唔對稱。
*褲：
*:（小學部），兩邊各有兩個嘅平行四邊形（上大下細）。
*:（中學部），右邊褲袋附近帶有Lucida Calligraphy字體嘅「Min Hang Zhong Xue」字樣。
;棉褸
*:（小學部）
*:（中學部）相間。領，兩袖，頂部帶粗線，喺近袖口部分亦有堆字樣；正反面純。左右對稱。

## 出面網頁
* 

類:廣州小學
類:廣州市白雲區
類:白雲新城
加里波利半島

**加里波利半島**，簡稱**加里波利**，係土耳其歐洲部份嘅一個半島，西面係愛琴海，東面係達達尼爾海峽。
廣州民航大酒店

係中國廣東廣州嘅一間三星級酒店，亦係中南民用航空管理局（中國南方航空）屬下嘅一間酒店，1995年8月23號開業，位置喺白雲區機場路276號。間酒店喺2005年9月同埋2014年4月重新裝修過。

酒店一共有8層樓，總共97間客房。

## 攷
* 廣州民航大酒店 会唐网
* 广州民航大酒店 中国旅游信息网

類:廣州嘅酒店
類:廣州市白雲區
安德利·維拉斯－波亞斯

（，；）係葡萄牙嘅足球教練，北部大區波圖人，執教過葡超嘅波圖、英超嘅車路士同埋熱刺，而家執教緊辛尼特。

## 出面網頁

*André Villas-Boas at tottenhamhotspur.com
*André Villas-Boas at Goal.com
*André Villas-Boas at Guardian.co.uk
*André Villas-Boas at Soccerbase.com
*André Villas-Boas at Zenit-History.ru

類:葡萄牙人
類:足球教練
廣東省第二人民醫院民航院區

，當初叫「民航廣州醫院」，係喺中國廣東廣州嘅一間有醫療、急救、體檢、預防、康復同埋保健喺埋一齊嘅二級綜合性醫院。1986年開辦，位置喺白雲區機場路290號。當初係白雲機場嘅配套工程，由機場嗰邊嘅公司營運。2020年，呢間醫院由廣東省第二人民醫院接手，改成依家個名。

間醫院主要幫白雲機場嘅航空職工、旅客同埋普通病人做應急救護嘅保障工作任務。喺廣東省第二人民醫院接手之後，呢啲工作任務都取消埋。

## 出面網頁
* 

類:廣州醫院
類:廣州市白雲區
G5

**G5**或**G-5**或**G.5**可以係：

## 代碼
* 京昆高速嘅中國國家高速公路代碼。
* 華夏航空嘅IATA代碼

## 電子產品稱呼
* Canon PowerShot G系列產品嘅其一品種
* 雪佛蘭Cobalt嘅其一汽車品種
* LG G5：南韓LG電子屬下嘅其一手機品種

## 其它
* 5號停機坪購物廣場：簡稱**G5**，廣州嘅一間購物商場。
* 五國集團
* Ⅴ族元素：元素週期表入面嘅第4族元素。
第11屆法國總統選舉

**第11屆法國總統選舉**響2017年4月23號同5月7號舉行。

## 候選人
### 社會黨

法國總統奧朗德喺2016年9月26號去到北部港口城市加來，主持新擴建港口落成儀式。佢喺致辭話，會喺年底前要拆嗮當地嘅「叢林」臨時難民營，又會增派警力杜絕難民再喺度聚居，最終會將佢哋安置喺國內嘅收容中心。當局初步估計，難民營容納咗成七千幾人，唔少人設法喺呢度闖關去對面海嘅英國，尋求庇護或者同屋企人團聚。奧朗德就要求英國方面分擔難民問題嘅責任。今次係奧朗德2012年就任以嚟第一次訪問加來。分析話，佢此行係想展示處理難民危機嘅決心，為出年總統大選爭取支持。

### 共和黨

初選結果由菲永代表共和黨出選總統。

有法國傳媒揭發菲永做咗議員八年入面，請老婆做議員助理，冇做過嘢就白𢭃五十萬歐元人工，2月，法國檢察部門決定對共和黨總統候選人菲永展開司法調查。檢方已經委託司法官調查菲永涉嫌請老婆做掛名助理，領取超過九十萬歐元人工嘅案件。司法官會有更多手段調查包括截聽電話之類，目前未知調查響4月同5月兩輪大選前有冇結果。而菲永嘅法律團隊發聲明話，有信心結果會證明菲永同佢老婆係無辜。 

菲永選情再受挫折，競選發言人索萊爾同競選辦公室主任斯泰法尼尼，3月3號先後宣布辭職，已經得到菲永批准。同共和黨結盟嘅中間派獨立民主聯盟就宣布撤回對佢嘅支持。   

有報道話，共和黨入面蘊釀緊「倒菲潮」，傾向由前總理朱佩取代佢出選。眾叛親離嘅菲永冇宣布退選，佢透過社交網站上載片段，呼籲支持者堅持，又叫佢哋3月5號出席競選活動造勢。到咗3月5號，成千上萬嘅民眾響應菲永號召，到艾菲爾鐵塔一帶集會。佢哋不停揮動法國國旗，出現一片藍白紅三色旗海，支持菲永繼續參選總統。亦有佢嘅支持者響街上派傳單，指菲永捲入涉嫌請老婆做掛名助理風波唔抵，認為外界應該停止攻擊。而菲永發言時話，呼籲支持者唔好放棄，又話一早唔應該要求老婆做自己助理，搞到今時今日嘅濫用公帑風波，之後再同國民解釋事件嗰時亦有猶疑，向支持者道歉，但係佢堅稱自己清白，針對佢嘅指控唔公平，又批評響事件曝光之後割席跳船嘅盟友，呼籲支持者不要放棄。

不過有消息話，共和黨部分高層已經有後備方案應對。據報，前總統薩爾科齊已經私底下同前總理朱佩講電話，計劃推舉朱佩，代替菲永競逐愛麗舍宮寶座。第日3月6號，共和黨嘅前總理朱佩話雖然有人希望佢參選，但臨時換人已經太遲，佢亦唔希望自己同屋企人被傳媒打擾，決定唔會接替菲永代表共和黨，出戰四月同五月舉行嘅總統選舉。朱佩同時批評菲永浪費咗成為總統嘅機會，話佢將濫用公帑嘅醜聞形容係陰謀同政治謀殺，先會令自己陷入困境。之後3月7號共和黨響巴黎總部同黨入面高層開緊急會議。菲永要求共和黨尊重黨內初選結果，而且強調佢係唯一合法候選人，唔存在後備方案。會後共和黨政治局宣布一致支持菲永，會幫菲永競選總統注入新動力，而且準備好加入呢場選戰，同菲永一齊重新展開選舉工程。而前總統薩爾科齊話，本來希望安排朱佩同菲永會面，挽救共和黨選情。

3月8號，菲永再捲入醜聞，法國《鴨鳴報》報道，菲永響2013年接受一名商人一筆五萬歐元嘅免息貸款，但係冇按規定申報。菲永向調查人員解釋，當時係唔記得申報，佢嘅律師就話菲永一早還清貸款。而向菲永提供免息貸款嘅商人，響2011年得到當時擔任總理嘅菲永推薦獲頒法國最高榮譽勳章。 

3月15號，菲永涉嫌虛設職位畀老婆同仔女掛名做助理，白攞人工，原定15號應訊，但有報道話為咗避開傳媒，當局決定提早針對菲永嘅預審，當局以三項罪名起訴菲永，包括挪用公款、侵佔公共財產同冇履行申報義務，預審過程可能要幾個月。之前菲永曾經講過如果因為呢件案受到立案審查就會退出大選，但響預審法官決定作出傳召之後，菲永改口宣布會堅持參選。案件雖然進入司法程序，但係菲永可以繼續競選活動，不過相信調查會進一步打擊佢已經低迷嘅支持度。而響29號，佢老婆佩內洛普被預審法官正式調查之後，司法部消息話佢初步會被控挪用公款同以欺詐手法獲取金錢報酬。 

### 國民陣線
瑪麗勒龐嘅保鑣同助手被指響佢擔任歐洲議會議員嗰陣，領取歐洲議會薪酬，實際上係幫國民陣線做嘢被司法機會調查，瑪麗勒龐因為同時係歐洲議會議員所以有刑事豁免權，講明響大選結束之前，拒絕接受司法調查。但係佢響網上發放伊斯蘭國處決人質嘅相就搞到歐洲議會響3月2號表決通過，就瑪麗勒龐被法國檢察當局調查有冇散播暴力影像，剝奪佢作為歐洲議會議員享有嘅刑事豁免權，意味佢隨時可能就2015年底響Twitter發放三張關於極端組織伊斯蘭國處決人質嘅相，面臨被起訴甚至審訊，一旦入罪，最高刑罰係判監三年同罰款七萬五千歐元。不過佢認為自己冇做錯，話譴責暴行係議員職責。 

極右國民陣線響里昂召開嘅黨代表大會到，領袖瑪麗勒龐有提出超過幾百項承諾，包括對外國人嘅工作合約徵稅、增加社會福利之類。之後發表閉幕演講，重申佢提出嘅多項競選承諾，強調「法國優先」政策先係法國未來嘅出路，呼籲選民投票，為國家帶來真正嘅變化。佢形容歐盟失敗，冇法維持法國繁榮同安全，又話法國正受全球化同伊斯蘭原教旨主義威脅，對法國本地文化構成衝擊。聲言如果自己贏出，將會發起退出歐盟公投；又打算離開北約，建立屬於本土嘅防衛力量，同埋會效法美國總統特朗普，限制穆斯林入境法國，同埋將懷疑伊斯蘭激進分子驅逐出境。 

### 馬克龍
法國前經濟部長馬克龍宣布參選出年總統選舉，三十八歲嘅馬克龍屬中間派，以獨立身分參選，佢認為法國透過改革，同其他國家競爭先能夠成功。

馬克龍曾經做過投資銀行家，2014年至今年八月，響奧朗德內閣做過經濟部長，今年發起名為「前進」嘅政治運動。

分析指馬克龍同共和黨嘅前總理朱佩票源相似，有可能搶走佢嘅選票。

前經濟部長馬克龍就因為共和黨菲永受醜聞拖累，得到大批民眾支持，佢響里昂嘅造勢大會就有幾萬人出席。馬克龍發表演講時批評瑪麗勒龐反歐元、反移民嘅主張，又誓言要團結國家，打破左右界線。

## 民意調查
民意調查話，朱佩嘅支持度壓倒前總統薩爾科齊，有望贏出共和黨2016年11月20號開始嘅初選。

多項民意調查話，極右國民陣線主席瑪麗勒龐嘅支持度，足以令佢進入第二輪總統選舉投票，但未必能夠贏出選舉。

## 分析
做過總理嘅菲永本來係呢屆選舉大熱，因為共和黨傳統對手社會黨嘅現任總統奧朗德民望一直響歷史低位，大大拖累社會黨嘅支持度，所以呢屆選舉共和黨原本係志在必得，但係隨住菲永被人踢爆涉嫌利用公帑請老婆做掛名助理，民望幾乎插水。民調顯示亦話佢會響首輪投票到出局，醜聞亦都引發中右翼陣營強烈不滿，要求佢退選，佢嘅競選團隊亦出現「跳船潮」，黨入面一直蘊釀搵過另一個人取代菲永出戰。但係共和黨入面似乎冇人肯接呢個燙手山芋，呼聲最高係前總理嘅朱佩就講明拒絕代替菲永競逐總統，而菲永嘅主要對手，中間派候選人馬克龍同極右國民陣線瑪麗勒龐都話共和黨嘅事同自己冇關，瑪麗勒龐認為中右翼陣營陷入完全分裂狀態，響今次危機上面冇出路。隨著菲永自毀長城，呢次選舉好大機會首次冇社會黨者共和黨呢兩個傳統大黨候選人進入第二輪投票。

## 攷

11
類:2017年選舉
第27屆柏林州議會選舉

**第27屆柏林州議會選舉**響2016年9月18號舉行。

德國首都柏林地方選舉投票結束，初步票站調查結果話，反移民極右翼政黨另類選擇黨表現突出，再響地方議會攞到議席，總理默克爾領導嘅基督教民主聯盟，就響地方選舉到再輸，而基民盟響柏林合組執政嘅盟友社會民主黨得票率亦下跌。

## 結果
### 另類選擇黨
主張反移民、德國極右翼政黨另類選擇黨，黨內多名高層成員齊集柏林，同大批支持者等候選舉結果，響知道初步結果之後都歡呼拍掌。另類選擇黨響柏林地方議會選舉入面，初步得票率超過一成二，穩攞最少一個議席，另類選擇黨亦響德國聯邦十六個州入面，攞到第十個議席，進一步擴大響地方嘅影響力。

### 基督教民主聯盟
總理默克爾領導嘅基督教民主聯盟，得票率唔夠一成八，比起上次選舉跌咗五點六個百分點，亦係東西德統一以來，基民盟響柏林地方選舉入面表現最差嘅一次。

### 社會民主黨
同基民盟響現屆柏林政府合組執政聯盟嘅左翼政黨社會民主黨，雖然保住第一大黨嘅地位，但得票率都跌咗超過五個百分點。

## 後續
另類選擇黨主席莫伊滕對選舉結果滿意，認為響短短幾年入面，另類選擇黨就有力響傳統左派政黨鐵票倉到一舉攞到兩位數字嘅得票率，係難能可貴，期望可以響地方議會以外到再有斬獲。

## 分析
默克爾政府主張難民開放政策，令到基民盟支持度大跌，拖累社民黨選情，社民黨可能會唔要基民盟，轉移同得票率有一成五嘅綠黨合組執政聯盟，令到基民盟響首都柏林嘅影響力進一步收細。基民盟響兩個禮拜前，響默克爾嘅政治家鄉梅克倫堡-前波莫瑞州輸咗畀另類選擇黨，淪為第三大黨，已經為基民盟帶來嚴重打擊。分析相信，有意響明年選舉入面尋求連任嘅默克爾，響政治壓力下可能會大幅調整難民政策。

## 睇埋
*第9屆梅克倫堡－前波莫瑞州議會選舉

## 攷

27
類:2016年選舉
杜畿

**杜畿**（；），字**伯侯**（），京兆杜陵人（而家陝西西安），係東漢末年、三國初年嘅人，入仕曹魏，做咗佢嘅官員同將領。佢出身京兆杜氏，有仔杜恕，有孫杜預、杜斌。

## 生平
### 早年
杜畿係漢朝御史大夫杜延年嘅後人，世代住喺杜陵。杜畿細時就冇咗老豆，後底乸對佢好惡，不過杜畿仲係好孝敬佢，於是佢以孝聞名。

19歲時做咗所在郡嘅功曹，又做鄭縣嘅縣令。當時縣嘅監倉度韞住幾百人，杜畿親自去監倉爲佢哋裁決，就算唔係人人都裁決妥當，郡度啲人都話佢年紀輕輕咁有大志。後來舉爲孝廉，做漢中府丞。東漢末年時天下大亂，杜畿於是棄官走咗去荊州，直到建安年間先返去北方。喺荊州幾年，後母過世，當時京兆地方稍微安定啲，佢就孭佢後母北歸。半路遇賊，周圍啲人都散曬，唯有杜畿唔走，啲賊想射佢，杜畿話：「你都係想要錢嗟，我都冇錢，射我做咩呢？」，啲賊放過佢。杜畿返到鄉里，當時嘅京兆尹張時同佢係舊相識，於是又起用佢做功曹。不過張時覺得以杜畿嘅性格唔啱做功曹。杜畿私底下就話自己唔啱做功曹，啱做河東太守。

之後杜畿去許昌，去見耿紀，同佢傾咗成晚偈。當時做尚書令嘅荀彧住喺耿紀隔籬，夜晚聽到杜畿嘅言談，覺得好驚異，遞朝派人同耿紀講：「有咁好人才唔舉薦，又坐咩高位呢？」荀彧見咗杜畿後好讚賞佢，於是舉薦佢畀曹操。曹操任命佢做司空司直，之後改任護羌校尉，使持節做西平太守。

### 河東太守
曹操平定咗河北嘅袁氏後，并州嘅高幹又造反。當時嘅河東太守王邑調去遞度，河東人衞固、范先以請返王邑返來爲名義同高幹勾結。曹操問荀彧：「關西諸將憑住險要兵馬，一定會作亂，張晟喺殽、澠一帶有兵馬，向南會聯通劉表，衞固呢班人會因噉嘅時勢而攪事，我實在驚。河東一帶係當今天下緊要之地，有咩人可以鎮守嗰度？」荀彧就向佢舉薦杜畿，話佢夠勇有智，足以應變當難。於是杜畿做咗河東太守。

衞固派出千人阻斷陝津，令杜畿過唔到河。曹操派夏侯惇討伐佢哋，當時大軍未到。當時有人同杜畿講呢下要支大軍先搞掂河東，杜畿話：「河東呢三萬戶人，唔係個個都想作亂嘅，只不過係畀佢哋威脅，驚先至聽衞固話嗟。衞固肯定會作戰到底，打唔贏佢，周圍啲人會支援衞固，叛亂平息唔到；打得贏佢，成個河東郡都殘曬，盞害咗啲人。我哋出其不意直接去佢度，衞固多計但唔決斷，必定扮接受我哋，之後再諗計啦。」於是杜畿兜路從郖津過河。

范先想殺咗杜畿來威嚇啲人，於是特登喺杜畿來到時，喺城門度斬殺主簿等三十幾人，不過杜畿好鎮靜。衞固就話：「殺佢冇益，盞整臭名，何況我哋可以牽制住佢。」於是佢哋迎接咗杜畿。杜畿初初到都重同佢哋好說話，重畀衞固做都督、功曹，而三千幾人嘅士兵交畀范先督軍。衞固、范先就開心嘞，表面上聽杜畿話，但實質唔當回事。

衞固想大發兵，杜畿勸佢話：「若唔係急事，唔可以咁勞師動衆。而家大發兵肯定驚擾到啲人，不如慢慢噉用資金來募兵。」衞固聽咗佢啲話，使資金用幾十日時間募兵，諸將調出作爲杜畿嘅援軍；之後杜畿又話：「啲人顧家，先遣散啲人返屋企休息先，有急事再召集都唔難。」衞固唔想忤逆人心，於是又聽咗佢話，結果自己嘅兵員分散咗。當時張白騎攻打東垣，高幹打濩澤，上黨各縣殺長官，弘農捉咗郡守，噉嘅形勢令衞固想秘密調兵。杜畿知河東各縣都依附佢，於是帶幾十個騎兵出城防守，各縣嘅人都出來幫佢，數十日就籌集到四千幾人。衞固同高幹、張晟一齊攻打杜畿，但攻唔落，想搶各個縣又搶唔到。曹操嘅大軍一到，高幹、張晟失敗，衞固等伏誅，啲餘黨都赦免佢哋。

當時天下郡縣都殘破，河東最先安定，所以受嘅破壞算輕。杜畿治理河東，用嘅係無爲而治嘅手法。啲人有咩訴訟，杜畿親自見佢哋，同佢哋講道理，嗌佢哋返去諗下先，真係咁不滿先再告官。啲鄉親父老就話：「有咁好嘅長官，又點唔聽佢話呢？」於是當地嘅訴訟少咗好多。又喺縣度提舉啲孝子、貞婦、孝孫，免佢哋服役，經常慰問佢哋。又鼓勵民衆養牛、馬、家禽家畜，啲民衆勤奮務農，所以家家生活豐實。杜畿話生活富足就要開始文教，於是講武授學，開學宮親自教書，於是河東出咗好多學者儒士，博士樂詳就係由杜畿提拔嘅。

韓遂、馬超反叛曹操，弘農、馮翊等地都響應佢哋嘅反叛。河東雖然同佢哋相接，但啲民衆無造反嘅心。曹操西征佢哋時，啲軍糧全靠河東供應。等到曹操征服曬佢哋後，重淨糧草二十萬斛有多，曹操就話杜畿好叻，獎佢俸祿二千石。曹操征服漢中時，派河東五千人做運輸，啲人話唔可以辜負杜畿長官嘅託付，所以呢個徭役嘅過程中無一個人逃亡，杜畿就係咁得民心。魏國建立後，召杜畿做尚書。杜畿喺河東治理咗十六年，令當地成爲天下第一郡。

### 朝中任職
曹丕升做魏王後，召杜畿做尚書，賜佢爵位關內侯。到曹丕稱帝後，就封佢做豐樂亭侯，食邑百戶，任職爲司隸校尉。之後曹丕攻打東吳，任命杜畿做尚書僕射，統管留守事務，曹丕去許昌，亦係要佢統管留守。後來曹丕落令整樓船，喺陶河試船時，遇到強風部船沈咗，杜畿浸死喺陶河度，死時61歲。曹丕爲咗佢而喊，落詔書讚佢，追贈佢做太僕，頒畀佢諡號**戴侯**，由佢嘅仔杜恕繼承佢嘅爵位。

杜畿有三個仔，杜恕繼承佢嘅位，同樣做曹魏嘅官員，係三國時嘅學者；杜理細個時幾有才華，杜畿睇好佢，但20歲時就死咗；杜寬做過官，不過性格更鍾意研究學問而抗拒俗務，同士人來往比較多。佢嘅孫杜預係西晉有名嘅將領、學者，參加晉滅吳之戰。

## 註

## 參攷資料
*

類:陝西人
類:東漢人
類:三國人
畿
藜屬

**藜屬**（；學名：**）係藜科下面嘅一個屬，入面大概有170個種。

## 屬下品種
* 藜麥
鄭裕彤

**鄭裕彤**（**Cheng Yu-tung**，），花名「沙膽彤」、「彤叔」，廣東順德縣（今日嘅佛山順德區）倫教鎮人，係香港新世界發展創辦人，亦係周大福珠寶金行創辦人周至元個女婿。佢阿仔係新世界發展現任董事會主席鄭家純，孫仔係鄭志剛。

## 個人榮譽
### 勳銜
* 2008年：大紫荊勳章

### 榮譽博士
* 1986年：東亞大學（澳門大學前身）榮譽工商管理博士
* 1993年：香港中文大學榮譽社會科學博士
* 1997年：香港理工大學榮譽工商管理博士（1997年）
* 2006年：香港公開大學榮譽工商管理博士

## 睇埋

* 鄭裕彤家族
* 新世界發展
* 周大福

## 攷

類:香港理工大學榮譽博士
類:香港中文大學榮譽博士
類:澳門大學榮譽博士

類:香港馬主
周大福

**周大福**，又叫做**周大福集團**，係一間香港嘅私人企業集團，喺好多個唔同嘅市場都有生意，包括珠寶、房地產、同埋基建等等。雖然周大福自己係屬於私人公司，但係佢嘅子公司好多都係上市公司，包括周大福珠寶 (，由2011年開始上市, listed since 2011) 同埋新世界發展 (，由1972年開始上市)。

截至2018年尾，新世界發展係香港交易所第47大嘅公司，總共值$1,050億港紙。

周大福係由創辦人周志元嘅後代擁有嘅，其中包括鄭家純。

## 歷史
周大福嘅集團係由珠寶檔起家，當時創辦人周志元喺1929年喺廣州成立咗第一間鋪頭。到1931年，檔生意搬咗去葡屬澳門。幾年之後，第二次中日戰爭爆發，生意再搬咗去英屬香港。間公司一直到1980年代改革開放之後，先至會再喺中國大陸做生意。

响1939年，當周志元初頭喺香港開金舖嘅時候，係就咁叫**周大福**（全名可能係「周大福金舖」）。不過到之後，隨著盤生意越發越大，到依家就已經成為咗所有子公司一齊叫嘅統稱。呢盤家族生意越做越大，撈嘅瓣數亦不斷增加；揸莊者之後換做周至元個女婿鄭裕彤，

喺1956年，周至元嘅女婿鄭裕彤接手管理盤生意。喺六七暴動期間，周家族有唔少人決定咗移民，例如周樹堂去咗加拿大。

喺1961年，周大福喺深水埗起咗一棟住宅，開始咗個集團嘅房地產。到1972年，呢盤生意正式以新世界發展嘅名成為咗獨立嘅上市公司。

到依家，鄭裕彤個仔鄭家純係公司嘅阿頭，而雖然周大福嘅總部仍然係喺香港，但係亦都喺好多其佢地方有生意。

## 生意

### 賭博
周大福過去同尹國駒長年合作做澳門賭廳生意；亦與周焯華喺越南一齊經營賭場；又試過伙拍何鴻燊喺澳洲新南威爾士州競投賭牌，失敗；之後換拍檔，轉去該國昆士蘭州試多次，成功；不過後嚟因有傳媒揭發其一向與14K等黑幫過從甚密，可能觸犯當地規則，而俾該州政府調查緊。周大福亦有條位於巴哈馬，包含賭場嘅度假村。
### 珠寶

### 地產

### 基建

## 慈善

## 睇埋
* 周大福珠寶
* 英皇集團

## 註

## 攷

類:香港交易所上市公司
你的名字。

《》（；粵語直譯：你嘅名／你個名）係2016年日本動畫電影，由動畫大師新海誠執導，8月26號喺日本公映之後經已連續9個禮拜票房第一，票房破170億日本紙。呢套電影喺台灣同香港分別喺同年10月21號同11月11號公映。喺台灣呢齣戲上映十日票房就破咗一億台幣，係台灣史上票房最好嘅日本電影。呢齣戲講咗一對相隔好遠又互相唔識嘅男女交換身體嘅故事。

## 簡介

立花瀧住喺東京。第朝起身嘅時候發現無見過窗出面嘅風景，發現自己控制緊人哋嘅身體。本來住喺絲守町嘅女主角宮水三葉，就喺東京嘅立花瀧嘅身體度。佢哋互相都唔識大家，所以就以為係個夢。之後嗰日，佢哋返咗自己嘅身體，而且幾乎唔記得呢件事，但係親戚同埋同儕都覺得佢哋好奇怪。之後佢哋又再交換身體，就畀日記記低晒身邊嘅事，定埋要遵守嘅規則，去避免擾亂佢哋嘅生活。一開始佢哋對呢件事好困擾，但係好快就發現佢哋互相鍾意咗對方。

瀧喺三葉嘅身體入面嗰時，去過宮水神社參拜獻口嚙酒畀神明。三葉個婆婆話個酒係三葉嘅一半，於是瀧就返咗去飲口嚙酒，希望可以再交換身體。當佢再變成三葉嘅時候，搵咗三葉嘅朋友勅使河原克彥同名取早耶香計劃救住喺絲守町入面嘅人。於是克彥炸咗個變電站，而早耶香就喺爆炸後用廣播叫大家去走難。瀧試咗搵三葉阿爸幫手，但佢發現咗三葉入面唔係佢自己，於是瀧就上山搵三葉，去到「黃昏之時」，佢哋相見又交換返身體。之後三葉按著瀧嘅計劃，去搵佢阿爸。

喺五年後，佢哋兩個都喺東京，但係就一早已經唔記得咗大家嘅名，同埋經歷過嘅事。有一日，佢哋見到大家喺開往相反方向嘅火車上面，就喺下個站落車跑返去，喺樓梯度相遇，瀧問：「你叫做……」（原文為「君の名前は」）

## 配音

## 有關
* 阿婆六
* 糸守星
* 新海誠星

## 拎

*
* 《你的名字》 - 台灣角川
*
*
*
* 《 你的名字。》喺香港雅虎嘅電影頁
*
*
*
*
*
*
屍殺列車

《**屍殺列車**》（韓文：**부산행**，韓文漢字：**釜山行**）係2016年南韓恐怖電影，由延尚昊執導，孔侑、鄭有美、崔宇植、安昭熙、馬東石、金秀安主演。故仔大致係講主角同喪屍喺由首爾開去釜山嘅火車入面困獸鬥。

套戲喺香港上畫期間，票房收到接近七千萬港紙，係香港電影史上，票房最賣座嘅南韓電影。
阿諾龐馬

**阿諾龐馬**（；；），又譯**阿奴龐馬**，係美國嘅專業哥爾夫球員，亦係哥爾夫界最偉大嘅球手，賓夕凡尼亞州拉籌伯人。曾經贏過好多次PGA巡迴賽（今日嘅PGA巡迴冠軍賽）冠軍直到2006年退役，期間重帶動過哥爾夫球運動嘅普及同發展。

2016年9月25號，佢因為心血管問題而引發併發症，喺匹茲堡死咗，終年87歲。

## 攷
* 「高球之王」阿諾龐馬病逝終年87歲 無綫新聞 （2016-09-27）
* 阿諾龐馬逝世終年87歲奧巴馬悼念 now 新聞 （2016-09-26）
* 
* 

## 出面網頁

* 
* Arnold Palmer Invitational – PGA Tour event
* Arnold Palmer Design Company
* Arnold Palmer Hospital for Children
* Arnold Palmer's Restaurant in La Quinta, California
* Bay Hill Club and Lodge – Palmer's winter home course
* Latrobe Country Club – Palmer's summer home course
* Arnold Palmer Tee – Palmer's namesake half iced tea and half lemonade drink
* American Society of Golf Course Architects profile

類:美國運動員
類:哥爾夫球員
狗尾草

**狗尾草**（；學名：**）係禾本科狗尾草屬嘅一年生草本植物，同大狗尾草好接近。佢亦係狗尾粟嘅祖先。

## 連出去
	
* 狗尾草 Gouweicao 藥用植物圖像資料庫 (香港浸會大學中醫藥學院) 

類:狗尾草屬
雲霄路

**雲霄路**可以係：
* 雲霄路 (廣州)：喺廣東廣州白雲區。
* 雲霄路 (青島)：喺山東青島市南區。
* 雲霄路 (合肥)：喺安徽合肥肥西縣。
* 雲霄路 (滁州)：喺安徽滁州鳳陽縣。
* 雲霄路 (無錫)：喺江蘇無錫宜興市。
臺灣原住民

**臺灣原住民**係世代住喺臺灣嘅原住民，被歸類做南島民族嘅一個分支，而家大概有55萬，可以再細分做好多唔同族群。而家臺灣原住民嘅事務係由中華民國原住民族委員會管。

## 一覽
### 中央政府認定族群
*泰雅族
*太魯閣族
*賽德克族
*阿美族
*排灣族
*布農族
*卑南族
*賽夏族
*邵族
*噶瑪蘭族
*撒奇萊雅族
*鄒族
*卡那卡那富族
*拉阿魯哇族
*魯凱族
*達悟族

### 地方政府認定族群
*西拉雅族
*大滿族
泰雅族

**泰雅族**係臺灣原住民嘅其中一個族群，主要分佈喺中央山脈，總人口大約九萬人，係第三大嘅臺灣原住民族群。
太魯閣族

**太魯閣族**係臺灣原住民嘅其中一個族群，主要分佈喺花蓮北部，總人口大約三萬人，係第五大嘅臺灣原住民族群。佢哋講太魯閣話。
卑南族

**卑南族**係臺灣原住民嘅其中一個族群，主要分佈喺臺東縣，總人口大約1.4萬人。
阿美族

**阿美族**係臺灣原住民嘅其中一個族群，主要分佈喺花東縱谷平原，總人口大約廿萬人，係最大嘅臺灣原住民族群。
排灣族

**排灣族**係臺灣原住民嘅其中一個族群，主要分佈喺南臺灣，總人口大約十萬人，係第二大嘅臺灣原住民族群。
鄒族

**鄒族**係臺灣原住民嘅其中一個族群，主要分佈喺嘉義縣同南投縣，總人口大約六千幾人。
達悟族

**達悟族**係臺灣原住民嘅其中一個族群，主要分佈喺蘭嶼，總人口大約四千幾人。
卡那卡那富族

**卡那卡那富族**係臺灣原住民嘅其中一個族群，主要分佈喺高雄市那瑪夏區，總人口大約二百幾人。
西拉雅族

**西拉雅族**係臺灣原住民嘅其中一個族群，主要分佈喺嘉南平原同恆春半島之間，總人口大約萬二人。呢個族群只有臺南市政府承認。
邵族

**邵族**係臺灣原住民嘅其中一個族群，主要分佈喺南投縣，總人口大約七百幾人。
時代風尚頻道

係天津電視台嘅一間已經停止廣播嘅電視頻道，2005年3月28號開播，2016年10月1號01:00停播。

佢亦係中國大陸第一間以時尚生活方式同生活潮流嘅專業頻道。從開播到停播期間，雖然全國部分地區嘅數字機頂盒都可以收到，但必須要加錢先至有得睇呢個頻道。部分中國大陸出嘅網上電視軟件冇收到呢個電視台。頻道從開播之後到停播之前，每日01:00～07:00冇節目。

## 史
2005年3月28號，天津嘅時代天創傳媒發展有限公司為咗方便全中國大陸各地嘅街坊同百姓提供全方位嘅服務大全而開播咗集衣食住行（另外三間分別係時代美食頻道、時代出行頻道同埋時代家居頻道）。頻道開播之後以收費形式面向中國大陸華北同東北地區播出。

2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗收費電視嘅用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計係收視率太低或頻道未經過審批有關。

2016年10月1號01:00，時代風尚頻道播嗮當日嘅節目後，雖然網上直播信號同天津以外地區嘅數碼信號入咗測色板後一直未恢復播出，但天津有線同泰達有線播出嘅版本全部變成黑屏，帶「對唔住，可能係節目停播或信號檢修嘅原因，請您慢慢等。如有疑問請打客服熱線咨詢」嘅冇信號畫面字樣，留畀觀眾一個大整蠱。

## 註

## 攷
* 頻道介紹

類:天津電視台
類:停播咗嘅電視台或頻道
時代美食頻道

（）係天津電視台嘅一間已經停止廣播嘅電視頻道，2005年3月28號開播，2016年10月1號01:00停播。

佢亦係中國大陸第一間以飲食做主題嘅專業頻道。從開播到停播期間，雖然中國大陸部分地區嘅數字機頂盒都可以收到，但凈限華北同東北地區，兼必須要加錢先至有得睇。部分中國大陸出嘅網上電視軟件冇收到呢個電視台。頻道從開播之後到停播之前，每日01:00～07:00冇節目。

## 史
2005年3月28號，天津嘅時代天創傳媒發展有限公司為咗方便全中國大陸各地嘅街坊同百姓提供全方位嘅服務大全而開播咗集衣食住行（另外三間分別係時代風尚頻道、時代出行頻道同埋時代家居頻道）。頻道開播之後以收費形式面向中國大陸華北同東北地區播出。

2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗收費電視嘅用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計係收視率太低或頻道嘅節目內容未經過審批有關。實際上，頻道喺最近1個月播嘅都係翻炒節目令收視率一落千丈。

2016年10月1號01:00，時代美食頻道播嗮當日嘅節目後，雖然網上直播信號同埋非天津地區嘅機頂盒播出嘅信號，入咗測色板後一直未恢復播出，但喺天津嘅市有線同泰達有線屬下嘅機頂盒播出版本全部變成黑屏，帶「對唔住，可能係節目停播或信號檢修嘅原因，請您慢慢等。如有疑問請打客服熱線咨詢」嘅冇信號畫面字樣，留畀觀眾一個大整蠱。

## 註

## 攷
* 頻道介紹

類:天津電視台
類:停播咗嘅電視台或頻道
時代出行頻道

（）係天津電視台一條已經停止廣播嘅電視頻道，2005年3月28號開播，2016年10月1號01:00停播。

佢既係中國大陸唯一以出行信息做服務嘅專業頻道，又係為旅遊發燒友做全方位服務嘅「電視旅行社」。頻道播放期間，雖然中國大陸部分地區嘅數字機頂盒都可以收到，但凈限華北同東北地區，兼必須要加錢先至有得睇。部分中國大陸出嘅網上電視軟件冇收到呢個電視台。頻道喺每日01:00～07:00冇節目。

## 史
2005年3月28號，天津嘅時代天創傳媒發展有限公司為咗方便全中國大陸各地嘅街坊同百姓提供全方位嘅服務大全而開播咗集衣食住行（另外三間分別係時代風尚頻道、時代美食頻道同埋時代家居頻道）。頻道開播之後以收費形式面向中國大陸華北同東北地區播出。不過，頻道喺2016年9月播嘅都係翻炒節目，令收視一落千丈。

2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗天津有線或泰達有線嘅收費電視用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計同收視率太低或頻道未經過審批有關。

2016年10月1號01:00，時代出行頻道播嗮當日嘅節目後，雖然除天津地區外嘅電視同網上直播信號入咗測色板後一直未恢復播出，但天津地區屬下嘅天津有線、泰達有線嘅機頂盒播出版本全部變成黑屏，帶「對唔住，可能係節目停播或信號檢修嘅原因，請您慢慢等。如有疑問請打客服熱線咨詢」嘅冇信號畫面字樣，留畀觀眾一個大整蠱。

## 註

## 攷
* 頻道介紹

類:天津電視台
類:停播咗嘅電視台或頻道
旅遊文娛頻道

（）係九江電視台嘅一間已經停止廣播嘅電視頻道，2006年10月1號開播，2016年9月30號00:00停播。

頻道喺開播後到停播前，每日00:00～06:00冇節目。

## 史

2006年10月1號，九江電視台經國家廣播電影電視總局（今日嘅國家新聞出版廣電總局）批准試播呢個頻道，2007年1月1號正式開播。初期嗌**廬山旅遊文娛頻道**，2012年5月31號同九江電台合併而改名做**旅遊文娛頻道**。頻道開播之後凈限九江地區播出。

2016年9月29號挨晚，電視台方喺電視屏幕發佈咗關於旅遊文娛頻道停播嘅公告。具體停播原因係電視台方為咗進一步深化文化體制改革，加上電視台嘅黨委會開會研究重決定，按上級要求喺2016年9月30號00:00實行熄機處理。實際喺停播前最後一日00:00，旅遊文娛頻道嘅畫面變成測色板，直到05:00變成賣藥廣告成個鐘頭，雖然當日06:00開台繼續播出，但播咗唔夠1個鐘又變返測色板，直到07:10猛咁無限循環播中國夢嘅公益宣傳廣告同九江嘅風景畫直到16:55變返測色板為止。17點10分變成停播公告畫面後一直冇喐過。

2016年9月30號00:00，旅遊文娛頻道嘅網上直播信號畫面變成九江視聽網自己無限循環插播嘅爆笑短片，而當地嘅有線電視已經變成雪花畫面。4個月後，網上直播信號亦切斷埋。

## 註

類:九江電視台
類:停播咗嘅電視台或頻道
江蘇教育電視台

（）係江蘇地區冇咗嘅電視台，1996年12月20號開播，2012年11月29號停播。

## 史

1996年12月20號，江蘇地區為咗振興科教興省嘅重大任務及承載文明社會嘅使命，江蘇省教育廳先至開播咗同江蘇廣電唔同隸屬嘅教育電視台。頻道開播期間反映咗好多關於江蘇地區教育界啲嘢。2001年取消有線電視時成立咗江蘇廣播電視總台，該台變成由江蘇省廣電管理，但台名保留咗江蘇教育電視台嘅行政隸屬關係。

2012年11月24號20:15，電視台播緊綜藝節目《棒棒棒》時，請咗干露露同佢阿媽、妹妹三位觀音兵做節目表演。到咗觀眾互動問答環節時，干露露佢哋三位當場發爛渣，一齊用粗口嚟叼爆觀眾同鬧媒體傻閪，加上爆出撒流氓啲事重一直未停過。短片喺第二日擺上網後，好多媒體睇佢唔過眼，甚至對干露露神憎鬼厭。由於干露露令好多媒體同電視觀眾犯眾憎，所以2012年11月29號，國家廣電總局（今日嘅國家新聞出版廣播電影電視總局）臨時開會介入呢單嘢。新聞發言人明確話，由於電視台嚴重違反《廣播電視管理條例》，加上頻道未經批准而亂改定位，整埋嗮啲亂七八糟嘅低俗娛樂節目，所以勒令佢停播電視台嘅節目。

從2012年11月30號凌晨開始，頻道畫面變成藍底帶「接上級通知，本頻道暫停播出，敬請諒解。」嘅字樣，從而本台正式消失。1個月後，頻道俾江蘇廣播電視台接手，變成江蘇電視台屬下嘅一個頻道。

## 睇埋
* 江蘇電視台教育頻道

## 註

類:停播咗嘅電視台或頻道
5號停機坪購物廣場

（），簡稱**5號停機坪**或**G5**，係中國廣東廣州嘅一間大型廣場同商場，2011年9月28號開業，位置喺白雲區白雲新城西北偏西，雲霄路同雲港路、雲城西路三路之間嘅位。

佢既係中國大陸唯一由機場航站樓改造成嘅大型購物廣場，又係廣州地區第一間以航空做主題嘅綜合商業體中心。

## 史
間嘢最初係1947年起好嘅白雲機場候機樓。後嚟因為廣州嘅航空交通越嚟越繁忙，需要將機場搬走，2004年機場搬到花都之後，機場嘅候機樓一直冇拆到，而係俾廣州市人民政府同白雲區人民政府列入咗重點改造項目，打造出白雲新城商業中心同埋廣州市國際品牌採購同分銷中心。最後由精都實業負責出手，將原先嘅航站樓改成商場；機場嘅航空賓館改成美食城；樓頂嘅指揮塔改成星級會所；之前機場有嘅物流倉庫改成金士迪遊樂園。另外亦喺外圍整咗條酒吧街。

2011年9月28號，商場正式開業。

## 出面網頁
* 

類:廣州嘅廣場
類:廣州嘅商場
類:廣州市白雲區
類:白雲新城
點五步

《**點五步**》（），係2016年香港電影，由陳志發執導，陳慶嘉、柯星沛監製，廖啟智、林耀聲、胡子彤、談善言、李悅瀚領銜主演。故仔改編自香港1980年代頭嘅第一支唐人少年棒球隊「沙燕隊」嘅成立，同埋第二年打贏日本隊嘅事跡。呢套戲係獲首部劇情電影計劃資助製作。

## 演員
*廖啟智 飾 盧光輝
*林耀聲 飾 謝志龍
*胡子彤 飾 范進威
*談善言 飾 芷菁
*李悅瀚 飾 架兩
*岑珈其 飾 陳強
*柯煒林 飾 牛屎
*黃定謙 飾 力王
*林家熙 飾 Locker豪
*張德熙 飾 德記
*黃焯璘 飾 班長
*周翰林 飾 矮瓜達
*關銘輝 飾 關公
*潘燦良 飾 曾先生（角色原型係煲呔曾）
*稅潔 飾 謝志龍阿媽
*孫力民 飾 謝志龍阿爸
*王思敏 飾 玲（謝志龍夢中情人）
*王慶南 飾 黑幫

## 出面網頁
*
廖仲愷

**廖仲愷**（；），原名**恩煦**（），又名**夷白**（），字**仲愷**，係中國近代嘅革命家，中國國民黨左派成員。廣東歸善人，祖籍廣東梅縣，美國舊金山出世。佢擅長書法同詩詞。

1925年8月20號，佢懷疑俾國民黨右派殺咗。

## 家屬
*老婆：何香凝
**女：廖夢醒
**女婿：李少石
**仔：廖承志（全國青聯創會主席）
***孫：廖暉

## 著作
*《廖仲愷集》
*《雙清文集》上卷

## 攷
*廖仲愷.數字中山

類:中華民國財政部長
仲愷
類:美籍華人
類:中國國民黨黨員
類:中國作家
類:祖籍梅縣
天津電視台搏擊頻道

（）係天津電視台嘅一間已經停止廣播嘅電視頻道，2010年4月30號開播，2016年10月1號01:00停播。

佢既係中國大陸第一間高清嘅格鬥頻道，又係中國大陸唯一以家居專業做全方位服務嘅頻道。頻道播放期間，雖然中國大陸部分地區嘅數字機頂盒都可以收到，但凈限華北同東北地區，兼必須要加錢先至有得睇。部分中國大陸出嘅網上電視軟件冇收到呢個電視台。頻道喺每日01:00～07:00冇節目。

## 史
2010年3月23～25號，天津電視台為咗搞高清版電視而自己申請開辦咗高清嘅體育頻道——搏擊頻道，隨後喺北京舉辦嘅中國國際廣播電視信息網路展覽會擺咗出嚟，重宣佈頻道喺當年4月30號正式開播。頻道開播之後以收費形式面向中國大陸華北同東北地區播出。

2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗天津有線或泰達有線嘅收費電視用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計同收視率太低或頻道嘅節目內容未經過審批有關。

2016年10月1號01:00，搏擊頻道播嗮當日嘅節目後，雖然除天津地區外嘅電視同網上直播信號入咗測色板後一直未恢復播出，但天津地區屬下嘅天津有線、泰達有線嘅機頂盒播出版本全部變成黑屏，帶「對唔住，可能係節目停播或信號檢修嘅原因，請您慢慢等。如有疑問請打客服熱線咨詢」嘅冇信號畫面字樣，留畀觀眾一個大整蠱。

2016年12月10號18:04，原搏擊頻道嘅畫面變成天津電視台都市頻道高清版嘅測試信號。但由於嗰陣嘅海南有線重未將呢條頻道下架，所以海南嘅有線電視用戶可以收睇天津都市頻道高清版嘅測試信號。

## 註

## 攷
* 頻道介紹

類:天津電視台
類:停播咗嘅電視台或頻道
鍾離牧

**鍾離牧**（；），字**子幹**（），會稽山陰人（而家浙江紹興），係三國時東吳嘅將領、官員。

## 生平
鍾離牧係漢朝魯國相鍾離意嘅七世孫，老豆係鍾離緒，做樓船都尉，阿哥係鍾離駰。鍾離牧細個時個人好吽（），唔精叻，不過佢阿哥鍾離駰逢人就講：「鍾離牧肯定叻過我，唔好睇輕佢。」當時啲人不以爲然。

後來鍾離牧搬去永興縣住，親自耕田，種咗20幾畝禾穀，臨熟時，縣度有個人話笪地係佢嘅，要佢交曬啲田同米，鍾離牧話：「呢度本來因爲笪田荒咗，先至來耕嗟。」結果佢真係交曬出來。縣長聽講咗，捉咗呢個人，想繩之以法，鍾離牧爲佢求情。縣長話：「閣下傾慕承宮，想學佢噉做，但我作爲長官，應該依法治理民衆，點可以枉法來順你意呢？」鍾離牧話：「呢度係會稽郡內，我係睇在你嘅意思先搬來住，而今你因爲少噉啲穀米就殺咗呢個人，我又點會夠膽重留響度呢？」於是鍾離牧收拾好準備返山陰縣，縣長親自阻止佢，放咗嗰個人出監，嗰個人知醜，親自同老婆一齊將攞到嘅六十斛米還返畀鍾離牧，不過鍾離牧閂門唔受，於是佢將啲米放喺路邊，無人夠膽攞走啲米。就噉樣鍾離牧出咗名。

建安二十一年（216年），陸遜征討鄱陽，鍾離牧亦帶住2000人去充軍。231年，潘濬征討武陵蠻，鍾離牧想帶住3000人士兵去支援，但吳國朝廷唔準，結果令潘濬陷入無咗援軍嘅狀況。

之後鍾離牧做郎中。赤烏五年（242年），佢改任太子輔義都尉，無耐改任爲南海（而家廣東）太守。當時高涼（而家陽江一帶）有仍弩呢啲山賊作亂，鍾離牧過郡界討伐佢哋，用咗一旬左右就降服曬；揭陽又有曾夏率領嘅賊，喺當地作亂咗十幾年，鍾離牧派使者安撫佢哋，自此呢班人變成良民。鍾離牧喺南海郡任職四年，最後因爲病咗而離任。

之後佢召入朝廷做丞相長史、司直、中書令。之後建安、鄱陽、新都三個郡嘅山民叛亂，朝廷派出鍾離牧做監軍使者平定咗騷亂，降服咗頭目黃亂、常俱，將佢哋嘅部下編入吳軍。於是鍾離牧封爲秦亭侯，拜命爲越騎校尉。

永安六年（263年），魏國兼併蜀漢，而武陵嘅五谿同蜀漢接界。五谿當地係夷人領地，朝廷驚佢哋會因此而叛亂，於是派鍾離牧做平魏將軍、武陵太守，去武陵管治當地。魏國派郭純試住做武陵太守，將涪陵人搬入遷陵，屯駐喺赤沙，引誘五谿夷人造反。結果有啲夷人真係響應咗郭純，進攻酉陽縣，震驚咗武陵郡。鍾離牧問啲人：「西蜀滅國，邊境畀魏國入侵，有咩辦法抵禦？」啲人個個都話：「呢兩個縣都係山區，又係夷人嘅地頭，唔可以用軍隊驚擾佢哋，一驚擾到夷人佢哋就會集結。最好等佢慢慢安定，派人安撫佢哋。」鍾離牧就唔係噉睇：「唔啱。而家外界勢力入侵，引誘啲人民，要趁佢嘅滲透未夠深來撲滅佢，就好似救火貴在快字。」於是鍾離牧決定出兵平亂。當時撫夷將軍高尚勸佢話：「以前潘濬督兵五萬來討伐五谿夷人，當時有蜀漢嘅劉氏幫手，先至平定到啲夷人。今日既無舊時嘅外援，而郭純又佔據咗遷陵，你帶三千人深入險境，真係睇唔出有咩勝算。」鍾離牧一於話佢聽：「非常之事，使乜遵循守舊？」於是鍾離牧帶兵日夜行軍，深入山區兩千里，斬殺惡民、叛亂首領、黨羽百餘人，郭純嘅勢力就散咗，平定咗五谿。於是鍾離牧擔任爲公安都督、揚武將軍，封做都鄉侯。之後又改任爲濡須都督。

之後又以前將軍假節，做武陵太守，最後鍾離牧死喺做武陵太守任上。佢死嘅時候，屋企無咩剩餘嘅財產，啲士民都追思佢。鍾離牧有三個仔，大仔鍾離禕繼承佢嘅爵位，代佢領兵，二仔鍾離盛做官，三仔鍾離徇做將軍。

## 評價
*陳壽評價鍾離牧，將佢同其他平靖吳國內亂嘅功臣相比，話佢「蹈長者之規」。
*徐眾對於佢喺永興讓米救人嘅事評價唔高，佢引用孔子嘅話，認爲佢「讓非其義，所救非人」，對於噉嘅衰人就唔應該讓佢又救佢，認爲鍾離牧噉做唔係真正嘅仁義。
*始興太守羊衜寫信畀滕胤，喺信度讚鍾離牧，話雖然同佢唔係好熟，但睇佢喺南海嘅治績，「威恩部伍，智勇分明」，加之操守清純，有古人之風。

## 參攷資料
*

## 註

類:浙江人
類:三國人
牧
雲港路 (廣州)

**雲港路**（）係中國廣東廣州嘅西北-東南走向道路，喺白雲區白雲新城，西北邊從雲霄路開始，一直向東南去到雲城南四路。

## 史
條路初期係白雲機場嘅出入港道路，初期時從機場路一直到機場嘅航站樓，而且係斷頭路。2004年，白雲機場搬到花都後，條路被列入白雲新城規劃區嘅一部分，2007年時連同北邊隔籬冇名嘅路一齊向東延長。2009年，條路正式打通到雲城路，甚至延長到白雲大道南一帶，但原先條路一分為二，西北邊近機場路段已經變成雲霄路一部分。

## 敘述
全長430m，闊18m，雙向4車道。

## 經過嘅道路
條路從西北到東南排，**加粗**嘅字係主幹道：
* 雲霄路
* 雲城南四路

類:廣州道路
類:廣州市白雲區
類:白雲新城
湖南衛視

（），簡稱**湖南衛視**（），花名**芒果台**（），係湖南廣播電視台下屬嘅一條主力電視頻道，亦係湖南電視台第一頻道，1997年1月1號開播，總部喺湖南長沙金鷹影視文化城入面。湖南衛視收視率連續好多年排喺中國大陸嘅省級衛星電視頻道第一同所有電視頻道第二。2009年9月28號正式開始高清標清同步廣播。從2016年8月31號05:42開始，標清頻道改為16:9播放。

2013年9月28號，世界品牌實驗室公佈2013年度「亞洲品牌500強」，湖南廣播電視台（HBS）排第146位，比2012年上升11位，排喺中國省級電視網第一。喺2015年「亞洲電視品牌10強」，HBS超越南韓國家電視台KBS，殺入前5（CCTV、NHK、鳳凰衛視、HBS、TVB）。2013年，湖南衛視錄得63.5億人民幣盈利，相當於全臺灣所有電視台同一年收入嘅總和。

2014年4月成立嘅**芒果TV**係湖南衛視官方網絡頻道，可以用電腦、手機、平板電腦同智能電視機收睇湖南衛視所有節目同劇集。

## 台標
湖南衛視台標嘅原意係「魚米之鄉」，一個橙色嘅鵝蛋形，其中左下角有個缺口，中間有一部分梭形嘅鏤空，兩者共同組成一條魚嘅形狀，魚頭朝向右上方。齋睇中間嘅梭形鏤空部分，又好似一粒米。成個台標寓意湖南係魚米之鄉。台標嘅形狀同顏色，又好似個芒果，所以觀眾都叫佢做「芒果台」，而湖南衛視亦接受咗呢個綽號，並將「芒果台」作為官方別名。佢嘅官方網絡電視平台就叫「芒果TV」。

## 史

*1997年，湖南衛視上星播出。
*2001年10月28號，湖南電視台搬到長沙市金鷹影視文化城金鷹大廈，實現全數碼化、全硬碟化、全網絡化同全天無間斷播出。
*2004年，湖南衛視提出「快樂中國」理念，率先提出全力打造「最具活力嘅中國電視娛樂品牌」，係國内所有電視媒體中，對自身品牌進行清晰定位同形象區隔嘅第一間。
*2009年5月20號，湖南衛視國際頻道（專屬英文名譯作「HunanTV World」）喺香港落地開播。係首間獲批取得開播「國際頻道」資格嘅電視台。節目經亞太五號衞星傳送，多通道形式嘅覆蓋落地。定位亦由以前嘅「快樂中國」提升為「快樂全球華人」。
*2009年9月28號，湖南衛視正式開始高標清同步廣播。
*2010年6月28號，湖南廣播電視台芒果傳媒正式掛牌成立。
*2011年12月12號開始，香港now寬頻電視合辦嘅now芒果台會播放湖南衞視嘅綜藝娛樂同資訊節目。2015年2月1號開始，now芒果台喺now寬頻電視停播。
*2015年7月1號，湖南廣電入股大連天途有線電視公司，大連結束10年喺有線電視睇唔到湖南衛視嘅歷史。
*2016年8月31號，湖南衛視標清頻道寬屏升級，同高清同步16:9比例格式播送，從此告別切邊時代。

## 節目
### 主持人／藝人


# 唔列出台內其他傳媒機構合作主持人（如天娛傳媒）。


#### 前主持人／藝人

## 主要節目
* 《快樂大本營》
* 《超級女聲/快樂女聲》
* 《快樂男聲》
* 《爸爸去哪兒》
* 《我是歌手/歌手》
* 《天天向上》
* 《快樂中國跨年演唱會》
* 《我想和你唱》
* 《嚮往的生活》
* 《中餐廳》
* 《我是未來》
* 《親愛的·客棧》
* 《聲臨其境》
* 《我是大偵探》
* 《我家那小子/我家那閨女》
* 《快樂哆唻咪》

## 頻道文化

### 口號
湖南衛視喺2004年定位「快樂中國」出發開始，受到好多觀眾去追捧。由2008年開始，頻道標語會根據每一季度播出嘅節目做適當嘅調整。

### 台歌

## 收視率

## 註

## 參考

## 出面網頁
* 
* 
* 
* 
* 
* 
* 湖南衛視綜合節目專題
* 湖南衛視電視劇專題
*
永興街碼頭

（注意興字有地名變音）係廣州一個客運碼頭，喺海珠區西北角嘅工業大道北永興街141號之二（近洲頭咀），碼頭有過江渡輪去到芳村。雖然佢畀單車、山地車同死飛搭船過江，但唔畀大車過江。

## 航綫
雲港路

**雲港路**可以係：
*雲港路 (廣州)：喺廣東廣州白雲區。
*雲港路 (珠海)：喺廣東珠海香洲區。
*雲港路 (上海)：喺上海崇明縣。
*雲港路 (鄭州)：喺河南鄭州新鄭市。
*雲港路 (揚州)：喺江蘇揚州江都區。
*雲港路 (無錫)：喺江蘇無錫江陰市。
*雲港路 (蘇州)：喺江蘇蘇州昆山市。
*雲港路 (岳陽)：喺湖南岳陽雲溪區。
棒球手套

**棒球手套**係打棒球用嘅手套，用皮革整，主要用嚟接住對手打過嚟或者隊友拋過嚟嘅棒球。
雲港路 (珠海)

**雲港路**（）係中國廣東珠海嘅道路，喺香洲區近淇澳島，兩邊同情侶北路連埋一齊，成條路似英文字母「n」噉。

## 史
初期時珠海冇呢條馬路，2012年底有開發商喺淇澳島對面開發華發·蔚藍堡嘅樓盤時，順便整咗條馬路出嚟，直到2015年中起好樓盤之後先至開放畀車入去。

## 敘述
全長1410m，闊9m，1車道，凈畀南入北出。

## 經過嘅道路
條路從西北到東南排，**加粗**嘅字係主幹道：
* 情侶北路
* 情侶北路

類:珠海道路
類:香洲區
撒拉族

**撒拉族**（Salar）係中華人民共和國其中一個少數民族，主要聚居喺青海嘅循化縣同化隆縣，人口大約13萬。佢哋用撒拉文，信回教。
醫用手套

**醫用手套**係醫護人員用嘅即棄膠手套，用好薄嘅乳膠聚合物整，主要避免醫護人員直接接觸到病人而有交叉感染。
膠手套

**膠手套**係用塑膠整嘅手套，多數都係乳膠或者橡膠，有啲用完即棄，有啲可以再用返，主要用嚟保護隻手。
## 睇埋
*醫用手套
手工啤酒

**手工啤酒**，又叫**精釀啤酒**（Craft beer）只係少量生產嘅啤酒，強調品質、風格、味道同釀造手藝。

美國釀酒師協會（Brewer's Association）將 craft beer 定義做「產量少、獨立製造、以傳統手法釀製」。
* 產量少：年產量少於600萬桶（約7.15億公升）
* 獨立製造：釀酒廠嘅股份之中，大酒廠唔可以佔多過25%
* 以傳統手法釀製：簡單嚟講，就係唔接受大酒廠用粟米／米溝淡啤酒嘅手法

## 參考
*乜嘢係手工啤酒，輔仁媒體，2016年10月20號。
*香港製造：手工啤酒　真麥自作業，蘋果日報，2014年12月12號。
*【手工啤熱潮】平民釀酒廠　家釀啤酒變品牌，蘋果日報，2016年07月09號。

## 出面網頁
*香港啤酒一覽
注音符號

**注音符號**，舊時又叫**注音字母**，係中華民國國語嘅官方標音符號。注音符號用清末民初學者章太炎發明嘅記音字母做藍本，現行版本總共有37個符號。

## 歷史
1912年，中華民國召開臨時教育會議，通過制定並採用《注音字母案》，以消滅文盲。1913年教育部召開讀音統一會，通過馬裕藻、朱希祖、錢稻孫、許壽裳、周樹人等人提案，以老師章太炎所造嘅「紐文」、「韻文」為基礎，喺方案中選取15個字母：「ㄇㄈㄅㄌㄏㄕㄊㄙㄧㄩㄛㄟㄠㄥㄢ」，再改造部分漢字得出23個字母，另外造一字母「ㄦ」，共計39個。

喺中國大陸，呢套符號喺1958年由中華人民共和國推行嘅漢語拼音取代，而家得返中華民國政府控制嘅臺灣地區用到而家。

## 符號

## 聲調
普通話注音入面有五個聲調：
* **第一聲**（陰平聲，**央調**，¯(通常不標)）
* **第二聲**（陽平聲，**揚調**，ˊ）
* **第三聲**（上聲，**仰音**，ˇ）
* **第四聲**（去聲，**樣音**，ˋ）
* **第五聲**（**輕聲**，或**不發音**，˙）

## 註

## 睇埋
* 粵語注音符號
呃人

**呃人**，就係一個人用唔老實嘅方法，令第二個／啲人信佢，而從中得到好處，或者達到目的。喺法律上，呃人叫「詐騙」或者「欺詐」，係犯法，亦即係用詐欺手段得到利益。專門呃人嘅人傳統上會叫做**光棍**，或者跟官話叫**騙徒**、**騙子**。

## 法律

### 香港
根據《盜竊罪條例》第210章16A條《欺詐罪》嘅定義為：

## 文化
古時叫「欺」 。

## 睇埋
*呃秤
*騙局
*大話
*秘密
*點煤氣燈
*雙重意思

## 引述
李寶華

**李寶華**（；；）係中國大陸嘅一位醫生，山東萊蕪人，2004年畢業後，先後去過廣東佛山血站做嘢、及深圳血站、山東嘅泰山醫學院教過臨床醫學研究，2015年底拍過醫學微電影——《牽掛》。

2016年10月3號上晝，喺山東萊蕪鋼城區嘅萊鋼醫院出咗單醫鬧案。李寶華俾位男仔因為孲𤘅子出世後2日就死咗嘅事而用匕首斬死咗，終年39歲。事發後當地公安成立專案組開始調查呢單嘢，甚至打擊一系列醫鬧行為。

## 攷
* 山东莱芜医生遭患者家属砍死 两部委督办案件侦办 新华网 （2016-10-04）
* 山東怒漢尋仇 狂斬27刀殺醫生 YAHOO! (2016-10-05)

寶華
類:山東人
類:中國醫生
裴潛

**裴潛**（；），字**文行**（），河東聞喜人（而家山西聞喜），係東漢末年、三國時人，原本跟劉表，後來入仕曹魏。佢出身自河東裴氏，係個世家大族，佢老豆係裴茂，有仔裴秀。

## 生平
裴潛雖然出身自士族，但佢阿媽身份低，令佢出身顯得微賤；佢細個時比較曳，所以佢老豆唔鍾意佢，於是佢努力發展仕途。

東漢末年天下大亂時，裴潛由中原避亂去荊州，當時嘅荊州牧劉表對佢以賓客之禮。當時一齊避難嘅密友有王粲、司馬芝，裴潛同佢哋講：「劉表唔係嗰種稱到王嘅人，而家佢想偏安一處，離衰嗰日唔遠㗎喇。」於是裴潛向南行到長沙。

208年，曹操征服荊州，佢任命裴潛做丞相參軍事，出任三個縣嘅縣令，又再召入中央做倉曹屬。曹操問佢：「你之前同劉備一齊喺荊州，你認爲劉備份人點？」裴潛話：「若果佢喺中原，佢冇辦法平定到動亂，若果佢據險要自守，噉可以做得一方之主嘅。」

後來代郡大亂，曹操派佢做代郡太守。當時烏桓王同另外兩位大人各自稱單于，搞到郡度立立亂，前任太守都冇曬符。當時曹操想派精兵畀裴潛去鎮壓佢哋。裴潛話：「代郡人口多，好易驚動。啲單于咁亂都係佢哋個心慌嗟，而家派兵派得多，會嚇到佢哋反叛作亂，派兵派少咗又懾服唔到佢哋。所以唔好用兵逼佢哋，更適宜用計謀解決件事。」於是佢自己就噉入郡，啲單于幾驚喜，而裴潛用平靜嘅手法安撫佢哋。於是啲單于除帽叩頭，將之前搶劫到嘅女人、器械、財物還返曬來。之後裴潛誅殺郡度同單于勾結互通嘅官員，如郝溫、郭端等數十人，震動咗北方邊境，令百姓歸心。裴潛喺代郡做官三年，之後召返中央做丞相理曹掾，當時曹操讚佢治理代郡嘅功勞。裴潛話：「我治理代郡，雖然對百姓寬仁，但對胡人好嚴。而家繼任嘅官肯定覺得我對佢哋太嚴，結果對啲胡人放鬆咗。佢哋啲胡人不溜驕縱慣，對佢哋放鬆肯定令佢哋對法制鬆懈，遞日出咗咩事嘈到公堂要講罰時，佢哋又肯定唔制。噉落去，代郡肯定又要亂㗎喇。」於是曹操後悔咁快召裴潛返來。結果數十日後，三位單于又作亂，唯有派曹彰做驍騎將軍去平亂。

之後，裴潛做地方官。先係做沛國相，然後做兗州刺史。219年，孫權攻打合肥，當時各個州都好緊張，曹操發號令要裴潛同豫州刺史呂貢召集出兵，當時裴潛以爲係尋常嘅召集令，於是收到令後慢慢整兵。溫恢見佢唔緊張，私底同佢講：「而家肯定係襄陽有急事先至召集你哋。之所以唔發緊急令，係唔想驚動其他將領。一兩日後你肯定收到密書催你出兵，張遼呢啲將領都會收到，張遼佢哋跟咗主公咁耐，梗知主公心意，到時你呢啲早收到詔令嘅人遲過張遼佢哋到，你肯定要受罰㗎！」裴潛聽咗信佢嘅話，立即整理輜重，輕裝出發，之後嘅事真係同溫恢諗嘅一樣，於是裴潛走甩咗處罰。之後曹操去到摩陂，見裴潛嘅軍隊整理得咁齊整，讚佢然後畀賞賜。

220年，曹丕繼位，之後又稱帝，召裴潛入朝廷做散騎常侍，之後外放爲魏郡、潁川兩地嘅典農中郎將，在任時佢提議允許典農中郎將亦有同郡太守一樣嘅人才推舉權限，提議採納後自此開通咗農政官員嘅晉升通道。之後裴潛改任荊州刺史，賜爵位關內侯。

227年，曹叡繼位，於是裴潛召去中央做尚書，然後又外放做河南尹，之後轉做太尉軍師、大司農，封爵做清陽亭侯，食邑二百戶。然後又召去朝廷做尚書令，期間佢改革人事制度，但之後因爲老豆過身所以辭官，畀朝廷拜做光祿大夫。

正始五年（244年）裴潛過世，朝廷追贈佢做太常，頒諡號**貞侯**，由佢嘅仔裴秀繼嗣爵位。臨死時佢落遺囑話要薄葬，於是裴潛嘅墓度得一張凳、幾件瓦器，就冇其他陪葬嘞。

喺《三國志》陳壽評話：「恆常間持平常心，係做得國家頂樑柱嘅人才」（裴潛平恆貞幹，皆一世之美士也）。喺《魏略》裴潛嘅傳記同徐福、嚴幹、李義、張既、游楚、梁習、趙儼、韓宣、黃朗呢九個人嘅傳記併埋一齊，話佢哋都係有難能可貴嘅質素嘅人。值得一提嘅係，爲《三國志》做註釋嘅裴松之係裴徽嘅六世孫，所以裴松之喺註解裴潛傳時落咗好多筆墨介紹佢哋河東裴氏一族好多人。

## 參攷資料
*
*

類:山西人
類:三國人
潛
兇手還未睡

《**兇手還未睡**》（英文：**Nessun Dorma**，粵文意思：兇手重未瞓），係2016年上畫嘅懸疑港產片，由林家棟、許志安、文詠珊主演，余安安友情演出，邱禮濤執導。

## 演員一覽
*文詠珊 飾 曾斯敏（Jasmine）
*林家棟 飾 李偉臣
*許志安 飾 方慕哲（倪文賢）
*余安安 飾 曾斯敏媽媽
*區軒瑋 飾 曾斯敏爸爸
*蔡潔 飾 雯雯（童年由錢悅飾）
*劉浩龍 飾 方慕哲
*陳意嵐 飾 Amy
*陳偉雄 飾
*李凱賢 飾
*陳佩思 飾 婦科醫生
*馮海銳 飾 女義工
*溫詠怡 飾 辣妹

## 出面網頁
*
少年滋味

《**少年滋味**》（**Taste of Youth**）係張經緯導演嘅一齣紀錄片。睇2015年嘅香港，喺萬人音樂會嘅歌聲之下，拍抵新生代嘅生活；九個鍾意音樂嘅後生仔女，訪問之中有淚有笑，講出佢哋嘅甜酸苦辣。2016年7月28號上映，片長78分鐘。

## 連出去
*
摩拜單車

**摩拜單車**（；；），亦稱**美團單車**，係中國大陸嘅創業公司同，2015年1月由胡瑋煒一手創辦，總部喺北京海淀區。業務專門負責用手機做城市短途出行嘅單車APP服務，有「單車界優步」同「橙單車」嘅稱呼。而家喺中國嘅北京、上海、廣東廣州、深圳、佛山、珠海、汕頭、四川成都、德陽、浙江杭州、寧波、溫州、福建廈門、湖北武漢、貴州貴陽、陝西西安、寶雞、海南海口、安徽合肥、湖南長沙、廣西南寧、江蘇無錫、蘇州、英國曼徹斯特、星加坡都有佢嘅租單車服務。

佢嘅總公司亦發明咗世界上第一把智能單車鎖。公司最先喺上海搞過單車短途出行業務。

## 攷
* mobike 拉勾
* 最近存在感爆表的摩拜单车，它的创始人有话说 GEEKPARK

## 出面網頁

* 

類:北京公司
類:共享單車公司
樂嘉路

**樂嘉路**（）係中國廣東廣州嘅東西走向道路，喺白雲區沙涌社區，西邊從三元里大道開始，一直向東去到機場路同雲城西路嘅交界。

## 史
條路喺1999年之前係2車道嘅沙路兼掘頭路。1990年代尾由於越嚟越多人住沙涌一帶，令當地交通打嗮蛇餅。後嚟廣州市人民政府話起機場高速，順便連呢條馬路整闊咗兼延長。最後喺2004年變成而家嘅雙向四車道，重延長到機場路一帶。

## 敘述
全長大概760m，闊18m，雙向4車道。

## 經過嘅道路
條路從西到東排，**加粗**嘅字係主幹道：
* **[[三元里大道]]**
* 匯景路
* 心誼路
* **[[機場路 (廣州)|機場路]]**、**[[雲城路|雲城西路]]**

類:廣州道路
類:廣州市白雲區
祖殊·沙曼

**祖殊·沙曼**（；；）係美國嘅混合格鬥拳手，埃奧華州迪莫因人，2006年開始參加MMA賽事而加入拳壇，2007年開始加入MMA正式賽事，2013年轉戰UFC。參賽期間攞過12勝4敗嘅成績。

## 死
2016年9月29號晚黑（UTC-5），沙曼同佢老友條鹹魚喺南佛羅里達大區俾當地差佬發現，送到當地醫院後發現兩位都冇嗮生命意識，老友當日被證實腦死亡；而沙曼一度陷入昏迷，6日後亦被證實腦死亡，終年28歲。送到殯儀館驗屍時，發現沙曼嘅死同食得太多止痛藥有關。而佢條女友——希莉畢維絲（Hailey Bevis） 喺6日前因為駕駛時玩手機而出車禍死咗。

## 註

## 出面網頁
* 

類:美國運動員
類:各國混合格鬥家
侵牛扒

**侵牛扒**（英文：**Trump Steaks**）係當勞侵旗下嘅侵集團銷售過嘅一個美國牛扒牌子，2007年成立。佢喺The Sharper Image同埋QVC銷售。當勞侵自稱佢係「世界第一」（"world's greatest"）牛扒，一共有四個版本，價錢由199去到999美元。根據美國專利及商標局數據，侵牛扒嘅嘜頭喺2014年12月取消咗註冊。

喺2016年美國總統選舉，一個支持約翰卡西奇嘅政治行動委員會整咗個模仿侵牛扒嘅廣告。當勞侵喺2016年3月8號一場演說將Bush Brothers Provision Co.嘅牛扒講成係「侵牛扒」，廣告亦展示侵牌嘅礦泉水同葡萄酒，宣傳當勞侵係一位成功嘅商人
。有觀眾留意到侵牛扒係由西棕棕櫚灘一間工廠生產嘅。第二日，當勞侵對安德森古柏話佢自己唔為牛扒加工，只係從供貨商購買並加上佢自己嘅牌子。

## 攷
廣州地鐵9號綫

**廣州地鐵9號綫**，第個名叫**花都綫**，係廣州地鐵第12條通車嘅綫路。綫路代表色係■青綠色。

## 歷史
### 規劃
呢條路線最先喺2003年份規劃方案入邊出現。嗰時嘅新華綫（曾經用過「9號綫」同「14號綫」嘅名）從花都汽車城出發，先經過人和同太和，再跟住廣從公路去到從化街口，全長60km。到咗2005年，地鐵方將呢份規劃修改過，將嗰時嘅新華綫從花都汽車城開始，向西延長到飛鵝嶺嗰頭兼定名做；原先人和到太和路段嘅地鐵規劃取消咗，而廣從路段（太和⇆從化街口）嗰橛喺2008年改成一部分。

2008年12月底，廣州市規劃局原則上同意起，重喺2010年俾國家發改委通過咗。原先規劃呢條路線嘅二期延長到清遠，但因為話唔夠錢起而將路線摱入廣清城際軌道交通入面。

起緊嗰時，廣州市人民政府喺2015年4月20號決定喺呢條綫加多個清塘站。

### 施工
*2009年9月28號，9號綫正式開始喐手起，最先喺高增站同清㘵站開搞。
*2011年12月15號，花果山公園站開始喐手起。
*2012年3月10號，馬鞍山公園站開始喐手起。
*2012年8月4號，飛鵝嶺站同花都汽車城站一齊開始喐手起。
*2012年10月11號，花都廣場站開始喐手起。
*2012年11月23號，清㘵站正式起好。
*2013年5月31號，清㘵⇄高增區間實現雙綫貫通，成為9號綫第一條實現雙綫貫通嘅區間。
*2013年5月5號，蓮塘站開始喐手起。
*2013年5月24號，花城路站開始喐手起。
*2013年8月8號，廣州北站開始喐手起。
*2013年9月6號，岐山車輛段開始喐手起。
*2013年9月26號，飛鵝嶺站封頂。
*2013年9月28號，花都汽車城站封頂。
*2013年11月11號，花果山公園站封頂。
*2014年4月17號，馬鞍山公園站封頂。
*2015年5月18號，蓮塘站封頂。
*2015年6月2號，花都廣場站封頂。
*2015年6月30號，飛鵝嶺⇄花都汽車城區間雙綫貫通。
*2015年11月17號，花城路站正式起好。
*2015年12月16號，9號綫開始鋪軌。
*2016年3月22號，花都汽車城⇄廣州北站區間雙綫貫通。
*2016年6月10號，最後一個喐手嘅車站——清塘站亦正式開始喐手起。
*2016年9月28號，廣州北站下穿鐵路MJS工程左綫加固完成。
*2016年10月7號，花果山公園⇄花都廣場區間雙綫貫通。
*2017年1月11號，廣州北站封頂。
*2017年1月13號，岐山車輛段封頂。
*2017年1月18號，花城路⇄廣州北站雙綫貫通，佢係中國大陸第一條成功下穿高鐵路基嘅地鐵盾構區間，亦係第一個用MJS超前支護施工嘅地鐵區間。
*2017年4月12號，由於花馬區間雙綫貫通，路線全綫挖通嗮。
*2017年4月12號，9號綫全綫洞通。
*2017年4月20號上晝，第一部列車運到岐山車輛段。
*2017年5月18號，隨住清塘站嘅完工，9號綫全部車站實現封頂。
*2017年6月28號，9號綫全綫短軌貫通；同日岐山車輛段三權移交重開始搞系統調試。
*2017年6月30號，飛鵝嶺同花都汽車城兩站三權移交，同時車輛段到廣州北站區間開始系統調試。
*2017年7月26號，軌道全線貫通。
*2017年7月30號，成條軌道嘅機電全線貫通。
*2017年9月30號，冚唪唥嘅車站正式三權移交，進入系統調試階段。
*2017年11月16號，全綫列車都按時刻表試營運。
*2017年11月20號，地鐵方邀請廣東地區省市廿幾家媒體試搭呢條綫。
*2017年11月28號，廣州地鐵聯合廣州市交委、花都恆通客運、花都巴士公司喺路線各站點搞應急巴士接駁訓練。
*2017年12月9號，廣州地鐵方已經公佈咗9號綫各站點嘅頭班車同尾班車時間，及呢條路線去到其它綫網（除同之外）全程嘅票價。

### 營運
*2017年12月28號12:00，路線正式對外營運。
*2018年6月30號朝頭早，清塘站正式對外營運。

## 綫路
### 概況

廣州地鐵9號綫係花都區內嘅一條區域綫路，大致係東西走向。綫路西面由飛鵝嶺出發，沿風神大道、農新路、秀全西路、秀全大道、公益路同迎賓大道敷設，經過廣州北站、花都廣場同空港經濟區，東到白雲區高增。綫路全長20.1km，設站11座、車輛段一座、主變電站兩座；採用同3號綫相似嘅6節B型列車，最高時速係120km/h。

### 走向
### 車站
首期全綫車站由西往東設置如下：

### 車輛段及附屬設施

## 註
安來直街

**安來直街**（）係中國廣東廣州一條內街，喺黃埔區深井。

## 名
條街因為舊時有安來市而改成噉嘅名。

## 概況
全長大概400米，闊大概廿幾米；街市路面闊大概5米。
荔灣區金道中學

係中國廣東廣州嘅一間全日制中學，1995年9月開辦，位置喺荔灣區芳村嘅芳村大道中金光一街1號（珠江隧道南邊附近嘅花地之約雕像西北角）。

佢亦係廣州地鐵嘅芳村地區，沿線拆遷安置小區嘅配套學校。

## 校服色

*短袖：
*:衫：，左右對稱，有領有紐扣，領同袖口都帶兩條好幼嘅線。
*:褲：，兩邊有嘅中等厚度線。
*長袖：
*:衫：，領，袖口相間，兩邊衫袖近胳肋附近有嘅色塊，左右對稱。
*:褲：，大髀附近有上四邊形，下銳角三角形嘅實心方框。
*風褸：（待查）

## 出面網頁
* 

類:荔灣區
杜預

**杜預**（；），字**元凱**（），京兆杜陵人（而家陝西西安東南），原本係三國中曹魏嘅人，晉朝建立後改爲入仕西晉，係西晉緊要嘅文臣、武將。因爲才藝多樣，時人稱爲**杜武庫**（）。佢出身自京兆杜氏，佢阿爺係曹魏名臣杜畿，老豆係杜恕。

杜預嘅才能智足多謀，外加佢有平定東吳嘅功勞，結束三國局面，因爲寫入小說《三國演義》而有好多人知道佢。杜預當時亦係位文官，係個有好多計策嘅經濟家，佢劃定政策，幫晉朝變得富強。

## 小史
杜預係杜畿嘅內孫，杜畿做過三國時曹魏嘅尚書僕射。杜預老豆係杜恕，曾做過幽州（而家北京一帶）刺史。

杜預自少年時就才兼文武。佢學問淵博，經常自豪噉講：
:立德呢樣嘢我唔敢諗，不過立功名於後世我就做得到。（德不可以企及，立功立言可庶幾也。）

杜預幾沉迷左丘明嘅書《左傳》，經常帶佢喺自己身邊。當佢去埞，佢經常喺自己馬上帶書，所以啲人話杜預有「左傳癖」。

杜恕因爲同魏國權臣司馬懿有矛盾，令佢收監入獄，雖然之後放返出來，但貶爲庶人，死喺流放地。由此喺一段長時間內，杜預唔得曹魏朝廷重用。

## 魏時任官
喺司馬懿同佢嘅仔司馬師死後，司馬師嘅細佬司馬昭繼任攬權，繼位晉王。杜預娶咗司馬昭嘅妹高陸公主，令佢起用爲尚書郎，繼襲阿爺嘅爵位豐樂亭侯，之後轉做相府軍事。

263年，杜預喺鍾會領下去打蜀漢，任職鎮西長史。264年頭，鍾會滅蜀漢之後，又謀反司馬昭，結果被殺。杜預諗計令佢自己甩到罪。

## 文官
### 制定法律
265年，司馬昭嘅仔司馬炎頂替老豆做晉王，之後廢咗魏元帝曹奐，創立晉朝，即位晉武帝。

杜預共將軍賈充參加制定律例，之後佢自己做註解，上奏朝廷。佢強調法律嘅根本係：
*法律必須「直」（直接）同「簡」（簡單），詞語必須明白到啲平民好易曉，知道有乜嘢唔犯得。啲嘢明白，噉違犯嘅人少咗，亦就減少咗刑罰。
*法律必須符合分級清晰嘅要求。

佢嘅意見畀人接受，部法律亦得頒佈用喺全國。泰始律喺268年頒行，有20篇、620條，係按住儒家學說嘅原則制成嘅法律。

### 組織人事
晉朝初頭時，杜預任職河南尹。佢注重將京都建設成朝廷嘅民衆教化中心。之後，佢交付任務去撰草文本來察覈官吏嘅升降。杜預分析之前各時期各種察覈方法嘅優、弱點，之後佢指出話：爲咗評估官員優劣，最好方法係設專門嘅考覈官。

具體做法係：每年各個官吏組織薦舉出優秀嘅人，記爲「優」，再搵出差嘅人記爲「劣」，然後上奏畀朝廷知。連續六年後，上級機關總結出人選。連續六年攞到「優」嘅人會提拔到更高；連續六年攞到「劣」嘅人會免任；六年中優多過劣嘅人會繼續喺原位任職；劣多過優嘅人會降到下級。

### 國家建設
晉武帝任用杜預做度支尚書。佢上奏畀武帝，主張「立藉田，建設邊界地方，討論處理軍隊、國家嘅關重事務」。

佢督促啲人去做水利工程，起糧庫，定價五穀，調整食鹽轉運，制定稅收法律。佢提出超過50條嘅建議，都得武帝批準。

佢睇嗰陣時嘅曆法唔夠正確，唔符合太陽嘅軌道，佢奏呈畀武帝一份《二元乾度曆》。呢份曆法後尾流行得好開。

佢又話喺孟津區域（喺黃河邊），水勢險到啲船好易反，由於噉，佢奏請武帝喺富平津起橋過河。雖然有反對意見，不過杜預仲係捍衛自己嘅觀點。晉武帝批準咗起橋。橋起好咗，皇帝同各位官員走來橋度視察飲酒。武帝舉起酒盞，讚揚佢話：
:若無咗卿，點會有呢條橋呢！（非君，此橋不立也。）

278年秋天，個天落咗好多日雨，蝗蟲四處橫行成蝗災。杜預奏書講清農業嘅艱難情形，提出分3萬5千隻水牛、牛畀受緊天災嘅地方來耕田用。

由於佢貢獻咗好多大計策畀晉朝，當時命名杜預做「杜武庫」，意思上讚佢淵博、聰明過人。

## 武將
### 反間吳國
晉武帝登基喺三國末年，嗰陣時蜀漢已經滅咗。南邊只得番弱過晉朝嘅東吳。吳帝係孫皓，佢殘暴，好失人心；不過，東吳有長江險阻。因爲噉，喺朝廷，除咗少數人如羊祜、杜預同張華有意想打吳國外，大部分人都驚咗戰爭而唔贊成。

大將羊祜喺朝中揸兵權，多次提議打吳國，但啲大臣未想出兵住。過咗多年後，羊祜老咗病咗，死之前羊祜薦舉杜預畀晉武帝。武帝聽咗，封杜預做平東將軍。到羊祜死時，佢封做鎮南大將軍、都督荊州諸軍事，頒畀佢追鋒車。

杜預去到邊關，集中操練軍士，揀出精銳。之後杜預出兵打頭一場仗，利用吳將張政防備疏忽，打贏吳軍。

張政係東吳名將，輸咗場仗好醜，於是輸咗嘅信息唔敢報畀吳主孫皓。杜預知咗件事，於是派人帶從張政度攞到嘅戰利品畀孫皓。孫皓好憎於是罷職張政，派武昌嘅劉憲換低佢。

完成準備後，杜預上書畀晉武帝，求佢起大軍打吳國來統一中國。佢分析明來聽：
:「……而家敵軍只集中防守（長江）下游，而忽略上游……賊勢已窮，無得守得全呢兩處。佢哋無可能畀西面增兵，噉會令京都空虛。呢個係破吳嘅好機會……」

晉武帝批準杜預嘅奏本。不過，晉帝無畀佢遞啲大將如王濬做總指揮，而係派寵臣賈充做大都督。

### 消滅東吳
279年12月，20萬晉軍分六路從水、陸進攻東吳。杜預帶勁軍自襄陽南下到江陵。

280年正月，杜預喺江陵駐軍。佢分軍包圍而唔進攻，佢自上游斬斷吳軍嘅退路，又自下游斷咗吳軍嘅進路。另外，佢派參軍樊顯、尹林共太守周奇引軍沿江西進，打入城邑，佔得啲城。

之後杜預派周旨、伍巢半夜帶軍配合王濬打樂鄉城。吳國都督孫歆好慌，精神紊亂。孫歆帶軍出去打王濬，但敗陣，走夾唔唞。周旨佈置伏兵，溝入敗走入城嘅吳軍，侵入樂鄉城，直至孫歆嘅帳下，生擒孫歆。

樂鄉嘅主將被捉，吳軍大亂。杜預落令加緊圍困江陵。吳將伍延派人詐降，喺城度秘密佈置軍兵來偷襲晉軍，但唔得。杜預督促晉軍強攻入城，消滅吳軍，佔據江陵。

東吳上游嘅防守綫無咗，自長江到湘江、廣州嘅各地方都陸續畀晉軍接收。將領王濬嘅大軍進入建業，生擒孫皓。不過，王濬貪功，上奏朝廷話佢自己攞到都督孫歆嘅頭。之後杜預帶孫歆返來，個個人先知咩回事，喺京城洛陽嘅人都笑呢件事。

杜預將吳人將士同埋佢哋啲家眷搬去江北來補充入嗰度嘅人口。佢又任命啲人喺南郡做長史，來睇住啲地方。晉朝新入手嘅地方好快回復穩定。

## 戰後計策
杜預凱還，封做當陽縣侯，食邑9600戶。佢嘅仔杜耽亦得封做亭侯。

返咗襄陽後，佢上奏武帝話自家代代做文官，只有佢做武官，所以想辭職，但武帝唔准。

中國一統喺晉朝手中。杜預繼續實現一系列計策來發展國家。佢話：「天下雖已安穩，但戰爭危機唔係冇」（天下雖安，忘戰必危）。佢實施呢啲主張：
#繼續訓練軍士，起多啲學堂。結果佢鎮治嘅江漢地方教化得好廣。
#起啲營寨保衛邊疆，注重啲重要嘅地方。
#造水利淋田，割地分區，畀啲人耕，令人民同朝廷共同有利。
#開楊口水路。之前只有自沔漢到江陵嘅水路，過一千里。想北上時只能徒步。杜預開咗條自夏水到巴陵長超過一千里嘅河路，噉啲人行過時減少咗長江嘅險阻，自桂州到京都運載糧食嘅路亦得開通。

由於呢啲功勞，當時南中國嘅人民感恩佢，嗌佢做「杜父」。佢哋仲作出歌仔歌頌杜預：
:後世無叛由杜翁，孰識智名與勇功。（後世人咁安穩都係杜翁功勞，邊個識佢才智過人、功勞大呢！）

當時杜預係個盡心公事嘅人。提出嘅意思定咗，佢會堅決實現佢，經常檢查多次，所以做嘢好少失敗。

晉朝朝廷喺統一中國後，皇帝掛住享樂，對於平吳一事將領王濬、王渾爭功，互相打擊。杜預喺南方鎮守，多次派人帶錢銀去賄賂朝中權貴。有人問佢點解噉做，佢答：
:我驚畀啲人陷害，唔係想𠱁權貴。（吾但恐為害，不求益也。）

285年，杜預死，虛壽63歲。晉武帝追贈佢做征南大將軍、開府儀同三司，謚號「成」。

## 睇埋
*司馬昭
*司馬炎
*鍾會

## 參攷資料
*
*
*
*

## 註

類:陝西人
類:三國人
類:晉朝人
預
安來市舊址

係中國廣東廣州嘅一處古蹟，清末民初時期起好，位置喺黃埔區深井。而家屬廣州市登記文物。

## 風格
佔地1.16公頃。建築屬人字山墻，灰塑平脊，灰簡瓦，青磚墻，門口屬舊式排木板樣。街兩邊啲建築相對而立，每間面闊4m，深約12m，高2層樓，其中2樓用木板固定，1樓有活動板門。建築後邊間閣樓用木材整成。

類:廣州古蹟
類:黃埔區
類:長洲 (廣州)
陳誠

**陳誠**（）係國民革命軍將領同中國國民黨領導人。字**辭修**，浙江青田人。做過台灣省政府主席，中華民國行政院長同中華民國副總統。佢階級係中華民國陸軍一級上將。

佢喺臺灣期間，喺民生、經濟同軍事方面都有大作為，對中華民國喺臺灣嘅統治有貢獻，臺灣群眾都叫佢陳誠伯。佢係蔣介石嘅親信，人都叫佢做「小委員長」，佢派系就叫做「土木派」。佢1965年3月5號喺台北死於肝癌，終年67。

佢嘅大仔係臺灣前政治人陳履安。

## 攷

*《蔣介石最為倚重的愛將有哪些？》，頭條網

類:中華民國副總統
邊X個係恭碩良

《**邊X個係恭碩良**》（**Who the X is Jun Kun**）係香港電視娛樂製作嘅娛樂節目，2016年9月28號開始到10月12號逢禮拜三喺23:45 - 00:15（實驗電視時段）喺ViuTV播，主持係澳門歌手恭碩良。節目想令觀眾識得恭碩良至真嘅一面。

## 每集一覽

## 出面網頁
*ViuTV：邊X個係恭碩良
課外 Fun Days Out

《**課外 Fun Days Out**》（**Fun Days Out**）係香港電視娛樂製作嘅兒童節目，主持係朱汶欣。節目會介紹唔同類型嘅課外活動。節目有兩輯：第一輯喺2016年10月2號到2017年3月26號逢禮拜日喺17:30-18:00喺ViuTV播，第二輯喺2018年4月1號到9月23號開始同一時段播。

## 每集一覽
### 第一輯

### 第二輯

## 出面網頁
*ViuTV：課外 Fun Days Out
*ViuTV：課外 Fun Days Out 2
我的Hero

《**我的Hero**》（粵語口頭解釋係**我嘅英雄**；）係香港電視娛樂製作嘅真人騷節目，2016年9月24號開始逢禮拜六22:30-23:00喺ViuTV播。主持係張智霖、駱振偉。

節目主持連同嘉賓主持每集會搵一位家庭英雄，介紹佢為咗頭家嘅貢獻。
## 每集一覽

## 出面網頁
*ViuTV：我的Hero
首爾大學

**首爾大學**（**서울대학교**）係大韓民國首爾一間國立大學，1946年由政府合併多間院校而成立，屬南韓五大大學其中一間。
延世大學

**延世大學**（**연세대학교**）係南韓首爾一間基督教私立大學，1957年由延禧大學同世博蘭斯醫科大學合併而成，屬南韓五大大學其中一間。
韓國科學技術院

**韓國科學技術院**（**한국과학기술원**）係南韓大田一間國立大學，1971年由政府成立，屬南韓五大大學其中一間。

類:大田 (南韓)
成均館大學

**成均館大學**（**성균관대학교**）係南韓首爾一間私立大學，前身係1398年開設嘅大朝鮮國最高教育機關成均館，到1953年正式轉型做大學，1996年開始畀三星集團贊助，屬南韓五大大學其中一間。大學喺水原有第二個校區。
## 出面網頁

* 
*

類:鐘路區
星加坡國立大學

**星加坡國立大學**（**National University of Singapore**）係星加坡一間國立大學，校史可以追溯到1905年成立嘅七州府醫學堂。而家呢間大學喺亞洲排名排喺前頭嘅位置。

## '''研究'''
新加坡國立大學主要做研究嘅範疇包括生物醫學、物理、工程、納米科技、材料科學、資訊科技、人文同社會科學，仲有國防相關嘅嘢。

### 生物醫學工程
國大其中一個好重要、對新加坡嚟講有戰略意義嘅研究方向就係生物工程。佢哋做緊啲項目，包括生物影像技術、組織工程同埋組織調控等等。

國大之前攞過蓋茲基金會嘅資助，做咗唔少項目，包括疫苗研發、水資源處理、醫療相關嘅流動裝置、虹膜識別技術、合成抗體、肺癆研究，仲有研究亞洲地區唔同政府點樣應對新冠疫情。

### 研究機構同中心
而家國大總共有21個大學級嘅研究機構同研究中心，涵蓋唔同範疇。其中有四個研究中心被新加坡政府列為「卓越研究中心」，分別係：新加坡癌症科學研究所、量子科技中心、生物力學研究所，同埋功能智能材料研究所。

除咗自己搞研究中心，國大仲有同其他大學合作搞研究。例如「亞太物流研究中心」就係國大同美國喬治亞理工學院一齊合作嘅，主要研究同教物流相關嘅嘢。而「未來時代研究院」就係國大同美國聖路易華盛頓大學合作開設，喺2015年2月正式成立，係近年比較新嘅一個合作中心。

## 睇埋

* 新加坡國立大學博物館
國立中興大學

**國立中興大學**係中華民國一間國立大學，本部喺臺灣臺中市，前身係1919年大日本帝國臺灣總督府成立嘅臺灣總督府農林專門學校。

## 姐妹校
### 亞洲
* 
**拉曼大學
交通大學

**交通大學**本嚟係中華民國交通部响1921年創辦嘅大學，分做上海、唐山、北平三間院校。因為種種原因，而家變做五間大學。
* 西安交通大學
* 上海交通大學
* 國立陽明交通大學
* 北京交通大學
* 西南交通大學
國立中正大學

**國立中正大學**（National Chung Cheng University）係臺灣一間國立大學，簡稱**中正大學**、**中正大**、**中正**，本部喺嘉義縣民雄鄉，1989年創校。

國立中正大學係臺灣綜合大學系統嘅成員，設有文、理、社會科學、工、管理、法、教育七學院，並以社會科學、法學、電腦科學等領域見長。其中，法學院係臺灣南部地區大學入面最具規模嘅。

## 象徵
### 校訓
「積極創新，修德澤人」

### 校歌

## 碎料
國立中正大學入面同附近範圍有好多狗，有時會成為台灣媒體關注嘅話題，有啲會好鍾意同人玩，但有時亦有追車咬人嘅狀況。有學生成立咗寶貝生命社，關注呢啲狗狗嘅權益。

## 舊生
### 政界
* 宋國鼎 - 時代力量政治人物，律師，曾經參與第十九屆苗栗縣縣長選舉
* 林依瑩 - 時代力量政治人物，長者照顧議題工作者

## 參考


## 出面網頁

* 國立中正大學
國立交通大學

**國立交通大學**係中華民國一間國立大學，校史可以追溯到1896年由盛宣懷喺上海創立嘅南洋公學，1937年正式定名做國立交通大學。國共內戰後，上海原校址變成中華人民共和國管轄嘅上海交通大學，而1958年中華民國教育部決定喺新竹市為國立交通大學復校。

國立交通大學喺2021年2月正式完成同國立陽明大學嘅合併程序，並將校名易名為「國立陽明交通大學」。

## 姐妹校
### 亞洲
* 
**拉曼大學

## 參考來源
國立臺北科技大學

**國立臺北科技大學**係臺灣一間國立大學，本部喺臺北市，前身係1912年大日本帝國臺灣總督府成立嘅民政局學務部附屬工業講習所，1997年升格做大學。

佢地係高等教育深耕計畫、發展典範科技大學計畫、臺北聯合大學系統以及中華民國科技部國際產學聯盟成員及國際商管學院促進協會認證會員。

## 姐妹校
### 亞洲
* 
**拉曼大學

## 舊生
### 政界
* 徐鈺雯：時代力量成員，多次代表時代力量參選

## 參考來源


## 出面網頁

*
斯多葛主義

**斯多葛主義**，係古希臘同古羅馬嘅哲學流派，由哲學家芝諾喺西元前3世紀創立，再先後由克雷安德同克呂西普傳承。
人民意志

《**人民意志**》係印度國歌，由印度詩人泰戈爾作曲填詞，原歌詞係孟加拉文。呢隻歌喺1911年創作，1950年正式做印度國歌。

## 睇埋
*《金色孟加拉》
金色孟加拉

《**金色孟加拉**》係孟加拉國歌，由印度詩人泰戈爾作曲填詞，原歌詞係孟加拉文。呢隻歌喺1905年創作，1972年正式做孟加拉國歌。

## 睇埋
*《人民意志》
灶神星

**灶神星**，即係**小行星4** (符號：)，係太陽系小行星帶嘅一粒小行星，由德國天文學家歐伯斯喺1807年發現。個名嚟自古羅馬灶神維斯塔。
婚神星

**婚神星**，即係**小行星3**（符号：），係太陽系小行星帶嘅一粒小行星，由德國天文學家卡爾哈丁喺1804年發現。個名嚟自古羅馬婚神朱諾。
國立中央大學

**國立中央大學**係中華民國一間國立大學，校史可以追溯到1915年喺南京創立嘅國立南京高等師範學校，1928年正式定名做國立中央大學。國共內戰後，原校址變成中華人民共和國管轄嘅南京大學，而1962年中華民國教育部決定喺桃園市為國立中央大學復校。

## 姐妹校
### 亞洲
* 
**拉曼大學
廣州市花地中學

係中國廣東廣州嘅一間全日制中學，2004年9月開辦，位置喺荔灣區芳村東漖北路大策直街五巷44號（大策村入面）。

佢亦係荔灣區第一間精品化小班化嘅教育實驗學校。

## 校服色

;短袖
*衫：，左右對稱，有領有紐扣，領同袖口都有條好幼嘅線；兩個袖都有個嘅V字形花紋，近袖位置兩邊都有嘅底色，背脊有**Hua Di**嘅字樣。
*褲：，兩邊有嘅中等厚度線。
;長袖
*衫：相間。領，袖口帶一條相間嘅線；正面，但兩邊近左右邊緣位有底色。兩袖相間，上下，但膊頭到手臂關節間嘅中間位有嘅V字形花紋。背脊有**Hua Di**嘅字樣。
*褲：，兩邊有嘅中等厚度線（入面近褲袋位帶有底色嘅校徽同**Hua Di**字樣）。

## 史
呢間學校之前係119中同120中，初期時一分為二。2004年3月，廣州市教育局為咗整合教育資源而將兩者合併兼改名做花地中學。2010年9月俾荔灣區教育局批准，成為荔灣區第一間精品化小班化嘅教育實驗學校。

## 出面網頁
* 

類:荔灣區
智神星

**智神星** (符號：)，即係**小行星2**，係太陽系小行星帶嘅一粒小行星，由德國天文學家歐伯斯喺1802年發現。個名嚟自古羅馬智神雅典娜（又叫帕拉斯）。
索布文

**索布文**係德國東南部少數民族索布人用嘅語言，屬印歐語系斯拉夫語族西斯拉夫語支，可以再分做上索布文同下索布文兩種，分別有大約四萬同一萬人用。
周霏霏

**周霏霏**（**Feifei Chau**，）係香港女演員，而家讀緊香港浸會大學電影學院影視表演系，畀傳媒叫做「地氣美女」。

## 演出
### 電視劇（ViuTV）
*2016年：《三一如三》 飾 女配角 欣（第20集）
*2016年：《綠豆》 飾 新同事霏霏
*2020年：《黑市—神功戲》飾 新PA
*2022年：《野人老師》 飾 秘書（第1集）

### 網絡劇
*2019年：《性敢中環》飾 文昌女友人

### 電影
*《12金鴨》
*《初戀日記》
*《兇手還未睡》

## 參考

## 出面網頁
*
Windows Server 2012

**Windows Server 2012**係微軟推出嘅第五個Windows Server系列嘅作業系統，喺2012年9月4號正式推出。佢係基於Windows 8嘅伺服器版Windows，繼承兩年前推出嘅Windows Server 2008 R2。
白崇禧

**白崇禧**（），字**健生**，廣西桂林人，係個回民。中國國民黨嘅高級將領，人叫佢做「小諸葛」，係新桂系嘅阿頭，同李宗仁一齊叫做「李白」。

佢帶住廣西軍隊打過國民革命軍北伐同抗日戰爭。因為佢嘅功勞佢獲得咗青天白日勳章、抗戰勝利勳章同英國巴士武士勳章等好幾個勳章。

佢喺抗戰勝利後做咗中華民國國防部長，同中國共產黨打內戰，不過因為國民黨唔見咗東北，將個江山都畀共產黨，最後佢走咗去台灣。1966年死年於台北。佢嘅軍階係中華民國陸軍一級上將。

佢同馬佩璋有十個仔女，包括文學作家白先勇。而白韻琹亦同佢屬同一家族。

## 參考
*《白崇禧將軍》中國新聞網

類:桂林人
類:回族人
類:中國軍人
類:反共者
溫哥華探險之旅

**溫哥華探險**，或**溫哥華遠征**（1791年至1795年），係一次探險同外交嘅航程，歷時四年半，船長佐治溫哥華指揮。呢次遠征繞過全球，去過五大洲，改變咗歷史，對美洲原住民同歐洲幾個帝國對及佢哋美洲殖民地有好大嘅影響。唔同時間嘅遠征，成個探險隊有兩至四隻船，最多有一佰五十三人出發，而最後得六個人安全返屋企。
徐頴堃

**徐頴堃**（**Erica Chui**，）係香港女藝人，加拿大唐人，2011年溫哥華華裔小姐競選冠軍，之後做過香港有線電視節目主持。佢係香港藝人徐少強同嚴慧明亞女、米雪侄女。

## 演出
### 電視劇（[[ViuTV]]）
*2016年：《三一如三》 飾 Karen Cheung（第22集）
*2020年：《地產仔》 飾 陳花

### 電視劇（[[無綫電視]]）
*2017年：《溏心風暴3》 飾 Elaine

### 電視劇（[[港台電視]]）
*2017年：《獅子山下2017—黑哥》

### 網絡劇（[[優酷]]）
*2020年：《長相守》 飾 王皇后

### 節目主持（ViuTV）
*2017年：《磚·家》

### 節目主持（[[HOY TV]]）
*2022年：《亞洲TOP TEN 台灣篇》

### 節目主持（[[香港有線電視]]）
*2014-2016年：《為食情報局》
*2015年：《帶阿媽去旅行》

### 節目主持（[[港台電視]]）
*2019年：《快樂從心開始》
*2022年：《凝聚香港》

### 節目主持（[[新時代電視]]）
*2012-2014年：《熒幕八爪娛》
*2017年：《為食Food Buzzing》
*2017年：《型男家族》

### 電視節目（ViuTV）
*2025年：《總有一瓣喺左近》第414集嘉賓

### 電影
*2014年：《賭城風雲》 
*2014年：《澀青298-03》 飾 社監
*2014年：《Delete愛人》
*2017年：《拆彈專家》
*2017年：《喵星人》 飾 運動會家庭成員 
*2020年：《拆彈專家2》
*2021年：《拳道》 飾 靚妹
*2021年：《濁水漂流》 飾 律政司代表律師

## 參考

## 出面網頁
*
Windows嘅版本一覽

呢頁列出各種版本嘅Windows。

## 客戶端版本
喺呢一節，Windows嘅客戶端版本係可以買同埋裝落一部個人電腦（桌上型電腦，筆記本電腦同埋工作站）。

## 伺服器版本

## 引用
學術

**學術**（）喺現代係指高層次嘅教育同研究，從事學術研究嘅學者群體統稱做**學術界**，而從事學術研究嘅地方好多時都叫學府。

## 睇埋
*圖書館學
*教書哲學
激進民主派

**激進民主派**，又叫**激進泛民陣營**、**進步民主派**，係香港泛民主派入面比較激進嘅一個派別。

佢哋有啲會自稱「進步民主派」或「真正民主派」，甚至「非泛民」，指責溫和民主派向中共「乞求民主」。親中媒體就叫佢哋做「激進反對派」或者「極端反對派」。

激進民主派同溫和民主派出現政治分歧（例如社會主義）。佢哋同抗爭派喺其他政治、社會或經濟立場上（例如本土主義）都有唔同。

因為香港本土意識抬頭，2010年代中期逐漸再分裂出抗爭派（香港本土派同自決派），再後嚟分裂出修憲派。

2012至2016年，第5屆香港立法會激進民主派議員之中有3個人，包括陳偉業（大嚿）、梁國雄（長毛）同陳志全（慢必），佢哋合稱「大長慢」。

## 組織
*人民力量
*新民主同盟
*香港本土
*社會民主連線
*民主陣線
*左翼21
*前綫（1996－2008）
*工黨（2011至2014年間被部份人視為激進民主派，2015年起被視為溫和民主派）

## 代表人物
*梁國雄
*姚松炎
*區諾軒
*陳美蓮
*古桂耀

## 睇埋
*香港本土派
*自決派
*抗爭派
*
*左膠
*非建制派
中港矛盾

**中港矛盾**／**港中矛盾**／**陸港矛盾**／**港陸矛盾**係指自1997年香港主權移交畀中華人民共和國之後，香港同中國大陸之間嘅一系列矛盾同衝突。新移民、雙非、自由行遊客、言語、文化赤化入侵等多方面問題積蓄。而家，重有大陸暴發戶炒賣活動，炒貴香港生活必需品，最後成為香港社會一個嚴重問題，甚至造成香港獨立運動精神其中一個重要依據。
## 問題分類

### 雙非問題
雙非，即係父母都唔係香港永久性居民但係阿媽喺香港嘅醫院生佢出嚟然後獲得香港嘅公民資格，進而可以攞到香港嘅福利。莊豐源案判決同埋2003年港澳個人遊開始實施，令一班大陸大肚婆就嚟香港生仔。

### 綜援問題

### 炒賣問題

* 2000年代開始，中國自由行人士已大多加入違反走私行業。由於中共政策問題，同中國黑心工業問題，即使炒賣價格高至2倍或以上，都有大把中國買家放棄「中國製造」，深圳關口有好多水貨店，同大陸網購都有好多進口貨都貴過香港，但好多人落單。另外，中國都有走私毒品到香港同俄羅斯等地，亦因為政策改變造成「罕見物品」走私。中國法律禁止檢查胎兒性別，開放二胎政策後，需求更加旺盛，導致有人將血液帶到香港檢查。當然部份化驗所同意交易，甚至提高價格。《蘋果日報》揭發，不法集團每日將過百支人血試管偷運到港。

### 遊客質素問題

### 垃圾污染問題

### 文化衝突

### 課堂語言爭議

### 政治概念

### 文物同建築破壞

### '''[[香港西九龍站|高鐵站]]一地兩檢嘅問題'''

## 中港兩地市民對唔同議題睇法嘅差異
除咗北京對港政策、或者兩地人士喺香港民生問題上引起嘅不協調之外，喺一啲國際議題上，中港兩地人嘅睇法亦有唔少出入。例如，喺俄羅斯入侵烏克蘭戰爭入面，香港人傾向烏克蘭一方，但中國就有唔少人支持俄羅斯。而香港亦有部分批評中國小粉紅聲援俄羅斯嘅聲音。

2008年拉脫維亞出品嘅紀錄片《蘇維埃嘅故事》（The Soviet Story）揭露咗蘇聯同共產主義不為人知嘅惡行，導致外界對俄羅斯同中國嘅好感降低。TVB曾經播放過本片。

## 假新聞對於中港矛盾嘅影響
有啲假新聞謠言喺中國唔同嘅媒體入面被廣泛提及，令一啲內地網民會覺得，講到中國點樣幫香港，但係香港就反骨唔聽話，一定程度上加強中港矛盾問題上，例如：

* 亞洲金融風暴北京救港謠言：中國媒體時不時會流傳喺亞洲金融風暴期間，香港要北京政府幫助先至可以擊退索羅斯。但事實係，當時香港只係動用自己嘅外匯儲備，唔涉及內地政府嘅資源或者官員。
* 英國阻礙香港民主自治制度謠言：北京政府或者部分親中派喺回應香港人爭取政制改革、民主訴求嘅時候，會提到喺英屬香港時期，香港並無民主制度，甚至反過來質疑點解民主派當時無爭取民主，呢個說法亦得到一啲內地網民相信。不過，香港人喺好早期已經有爭取民主，而英國政府喺第二次世界大戰後亦有喺香港推動民主同人權工作，但呢啲都受到中國政府干預同埋其他唔同因素，令1997年之前嘅香港最終未達到全面民主化。

## 睇埋

* 匪語
* 關於香港沙士疫情北京救港嘅觀點

## 參考
Windows 10嘅版本歷史一覽

Windows 10有十一個版本（唔包N同埋KN版本），具有唔同功能同硬件嘅支援。

## 版本
大部分提及嘅版本都可以用語言包，同埋有使用多個用戶界面嘅能力。當中可以細分為家庭版、專業版、教育版、企業版、LTSC版、專業教育版、流動版同埋流動企業版。

### 家庭版
Windows 10家庭版係專為個人電腦，平板電腦同埋2合1電腦。

### 專業版
Windows 10 Pro同Windows 7專業版、旗艦版同埋Windows 8 / 8.1專業版相媲美。佢建立響家庭版，並增加咗對企業至關重要，而功能上同Windows 8.1專業版一樣。

### 專業教育版
呢個版本係喺2016年7月推出。佢有一個設置學校電腦嘅應用程式，唔包含Cortana、商店嘅建議以及Windows 10嘅基本提示同埋技巧。

### 企業版
Windows 10企業版提供晒所有Windows 10專業版嘅功能，同埋附加協助IT結構嘅功能，相當於Windows 8.1企業版。

### 企業LTSC版
Windows 10企業版LTSC（長期服務通道），原名「Windows 10 企業版 LTSB（長期服務分支）」），每2、3年發佈一次，類似Windows 10 企業版，但係唔能夠接受功能性更新同埋唔能夠使用某啲功能（比如講Windows Store），不過呢個版本會畀公司用戶控制更新進程嘅權力。

### 教育版
Windows 10 教育版提供晒所有Windows 10嘅企業版功能，重為學校、學院以及大學做埋㖭。同喺Windows 8.1企業版嘅做法好似，可以透過微軟學院攞到授權。

## N 同埋 KN 版本
除咗以上嘅版本外，Windows 10重特別為歐盟、瑞士提供咗「N」（冇媒體播放器）版，以及韓國嘅「KN」版。呢類版本唔包含Windows Media Player或者相機呢啲同媒體相關嘅功能。家用版、專業版以及企業版都有對應嘅N版或KN版產品。2004年喺歐盟嘅判決下微軟被要求發佈唔包含Windows Media Player嘅Windows版本，而呢個版本被微軟命名為N版。N版同全功能版嘅售價相同，缺少嘅功能以「媒體功能包」嘅形式可以喺微軟官網上免費下載。

呢啲版本缺少以下功能：

*播放或建立類
**音樂CD重播
**數碼媒體檔案
**DVD影片光碟
**媒體庫入面嘅數碼內容
*建立播放列表
*將CD音樂轉成數碼檔案
*查閱數碼檔案中作者同埋標題嘅資訊
*檢閱音樂檔案入面嘅專輯作者
*將音樂傳入個人音樂播放器
*錄製重播電視廣播
*Internet Explorer不可回放
**適應流
**數碼版權管理（DRM）

缺少嘅功能可以透過Groove音樂同埋電影與電視呢兩種應用程式來補充，另外亦可安裝第三方軟件或媒體包以開啟媒體檔案。

## 穩定版本
Windows 10 嘅最新穩定版本係1703（10.0.15063.13）。

## 測試人員計劃
微軟響2014年10月推出咗呢個計劃。

## Windows Server

### 版本歷史

## 參考

## 出面網頁
* Windows Insider 
* Microsoft Windows主頁
打樁細路

**打樁細路**（**anchor baby**，或者直譯**拋錨細路**），係指嗰啲喺美國出世，但係父母都唔係美國公民嘅細路。由於根據美國法律，呢啲細路只要滿21歲，就可以以家庭團聚理由幫父母申請永久居民身份，因此當地人將呢啲細路稱為「打樁細路」，係指佢哋喺美國出世，完全係為咗幫父母日後移民打定樁先。

## 睇埋
*雙非
松下

**松下**（**Panasonic**），係日本一間電機公司，響1918年由松下幸之助成立，主要牌子有National(喺2004年合併到同一個嘅後者嘅品牌)、Panasonic、Technics、Quasar、KDK等等。另外，樂信牌（Rasonic）係同香港總代理信興合作出嘅牌子。
Windows10嘅版本歷史

**[[Windows 10]]**係一個由微軟公司開發嘅操作系統。 微軟描述Windows 10為「操作系統作為一種服務 」that would receive ongoing updates to its features and functionality, augmented with the ability for enterprise environments to receive non-critical updates at a slower pace, or use long-term support milestones that will only receive critical updates, such as security patches, over their five-year lifespan of mainstream support. Terry Myerson, executive vice president of Microsoft's Windows and Devices Group, argued that the goal of this model was to reduce fragmentation across the Windows platform.

## 測試人員分流
Windows 10 Insider 預覽版透過3個通道交畀測試人員。加入咗快速通道嘅Windows Insiders人員會比慢速人員更快收到發怖前更新，但會有更大機會遇到問題同埋其他情況。至於喺「發行預覽通道」嘅 Windows Insiders，對於希望收到最新嘅 Windows 10 同 Windows 10 Mobile 預覽更新，但又唔希望離開現時分支嘅用戶嚟講，係最新亦可能係比較有趣嘅通道。

## Windows 10 (版本 1507)
**Windows 10 版本 1507**，開發代號 "*Threshold 1*"，係Windows 10嘅第一個版本。佢嘅版本號係10.0.10240。微軟將佢叫做版本 1507以接收未來嘅版本。The final release was made available to Windows Insiders on July 15, 2015, followed by a public release on July 29, 2015。 直至2016年8月2日，Threshold 1 係唯一嘅Long Term Servicing Branch (LTSB)版本。

## Windows 10 十一月更新 (版本 1511)
**Windows 10 版本 1511**，開發代號 "*Threshold 2*"，係Windows 10嘅第一個大型更新。佢嘅版本號係10.0.10586。

## Windows 10 Anniversary更新 (版本 1607)
**Windows 10 版本 1607**，開發代號 "*Redstone 1*"，係Windows 10嘅第二個大型更新。佢嘅版本號係10.0.14393。

## Windows 10 Creators更新 (版本 1703)
**Windows 10 版本 1703**，開發代號 "*Redstone 2*"，係Windows 10嘅第三個大型更新。佢嘅版本號係10.0.15063。

## Windows 10 Fall Creators更新 (版本 1709)
**Windows 10 版本 1709**，開發代號 "*Redstone 3*"，係Windows 10嘅第四個大型更新。佢嘅版本號係10.0.16299。

## Windows 10 2018年4月更新 (版本 1803)
**Windows 10 版本 1803**，開發代號 "*Redstone 4*"，係Windows 10嘅第五個大型更新。佢嘅版本號係10.0.17134。

## Windows 10 2018年10月更新 (版本 1809)
**Windows 10 版本 1809**，開發代號 "*Redstone 5*"，係Windows 10嘅第六個大型更新。佢嘅版本號係10.0.17763。

## Windows 10 2019年5月更新 (版本 1903)
**Windows 10 版本 1903**，開發代號 "*19H1*"，係Windows 10嘅第七個大型更新。佢嘅版本號係10.0.18362。

## 參考
電動方程式

**電動方程式**（英文：**Formula E**）係國際汽車聯盟認證嘅電動車方程式賽車，第一屆正式比賽喺2014年到2015年舉行。

## 賽季
*2014－15年電動方程式錦標賽
*2015－16年電動方程式錦標賽
*2016－17年電動方程式錦標賽
方程式賽車

**方程式賽車**（）係國際汽車聯盟認證嘅賽車比賽，「方程式」係指比賽規矩，而各種方程式比賽用嘅車共通點係「開輪式」（車胎喺車身外面）同單座位。最出名嘅方程式賽車係一級方程式，而近年新興嘅就有電動方程式。
2016－17年電動方程式錦標賽

**2016－17年電動方程式錦標賽**（英文：**2016–17 Formula E season**）係國際汽車聯會舉辦嘅第3屆電動方程式錦標賽，總共有12條賽道同14場賽事。

頭一場賽事係2016年10月9號搞嘅2016年香港電動方程式錦標賽，喺香港中環海濱賽道舉行。
2016年香港電動方程式錦標賽

**2016年香港電動方程式錦標賽**（英文：**2016 Hong Kong ePrix**），官方名**2016國際汽聯香港電訊電動方程式賽車錦標賽**（英文：**2016 FIA Formula E HKT Hong Kong ePrix**），係2016－17年電動方程式錦標賽第一站賽事，2016年10月9號喺香港中環海濱賽道舉行，由香港電訊冠名贊助。呢場賽事係香港有史以嚟頭一場方程式賽車比賽。

賽事最後由法國雷諾車隊爭取衛冕嘅瑞士車手布美先拔頭籌贏咗。
香港中環海濱賽道

**香港中環海濱賽道**（英文：**Hong Kong Central Harbourfront Circuit**）係香港一條賽車街道賽道，喺香港島中環維港海濱區，全長大約1.86公里，有10個彎。呢條賽道專為香港電動方程式錦標賽設計，喺2016年10月頭一次用，用嚟搞2016年香港電動方程式錦標賽。

## 路線
龍和道（東行）→龍和道（西行）→民耀街（北行）→民光街（東行）→民光街（西行）→民耀街（南行）→耀星街

## 史
香港中環海濱賽道係為搞電動方程式錦標賽而設計，早喺2013年就已經籌備，初頭設計賽道嗰時，係包括近香港政府總部嘅一段龍和道下車道，但當局以安全原因否決咗，趕唔切2014年搞第一屆比賽。經過多番改動，最終賽道設計喺2015年落實，只會用到中環軍營以西嘅一段龍和道，並會喺2016年嘅比賽開始用。

## 參考
廣州市第49中學

**廣州市第49中學**係中國廣東廣州嘅一間冇咗嘅公辦中學，位置喺海珠區寶崗大道730號（寶崗大道南近沙園路口嘅中石化加油站隔籬）。1964年開辦，2013年4月初而同廣州市江南中學（今日嘅廣州市江南外國語學校）合併而消失。

## 校服色

長袖：
:衫：相間，上下；領，袖口帶兩條線；膊頭位有兩條線；正面同背面有鈍角V字形嘅分界；左右對稱。
:褲：，兩邊各帶兩條嘅中等厚度線。
短袖：
:衫：相間，左右對稱；領同袖口，帶一條好幼嘅線；正面同背面有鈍角V字形嘅分界；左右對稱。
:褲：，兩邊各帶兩條嘅中等厚度線。

1992年9月到2009年6月間，學校曾經用過，帶嘅V字形圖案嘅校服品種。

## 史
學校喺1964年開辦，初期時係初級中學，1969年9月開始升級成完全中學，但1982年9月，高中部停辦而變成第二幼兒教育職業高級中學。直到2002年9月又宣佈停辦職高而變成初級中學。2013年4月初，因海珠區教育部門調整同擴大優質教育嘅輻射範圍，宣佈學校同廣州市江南中學（今日嘅廣州市江南外國語學校）合併而成為歷史。學校合併咗之後，原先49中在讀嘅學生喺2015年夏天全部消失嗮。

## 註

## 睇埋
* 廣州市江南外國語學校

類:停辦咗嘅廣州中學
郭金發

**郭金發**（）係臺灣臺語流行音樂男歌手，臺北市大稻埕人，做過播音員，以歌曲《燒肉粽》成名，人稱「肉粽歌王」。雖然早年成名，唱片亦賣座，一生遺憾惟有未得過類似金曲獎嘅獎項。2016年10月8號參加高雄市鳳山區重陽節敬老演唱會，喺台上演唱《燒肉粽》時突然暈倒，送院不治，享壽72歲。

## 生平
郭金發喺臺北市大同區大橋國民小學畢業。1969年12月24號，中國電視公司綜藝節目《每日一星》六位主持人紫薇、劉家昌、左豔蓉、郭金發、鄧麗君、李健美同時現身呢集節目，演唱聖誕節歌曲。1970年1月4號，《每日一星》六位主持人從本日起，攜手喺中視每個星期日13點15分至14點15分播出嘅新節目《銀河星光》中演出。

2004年，郭金發邀請藝人余天等人為受台灣團結聯盟提名參選2004年高雄市議員補選嘅細仔郭建盟灌錄競選歌曲。

2006年，臺中市政府舉辦「2006台中粽子節」選拔「金肉粽」；5月18號，郭金發應臺中市市長胡志強邀請，喺臺中市政府公開獻唱《燒肉粽》，並擔任金肉粽選拔代言人。

郭金發夫婦有三個仔。2007年，做飛行員嘅郭金發二仔郭建男因癌症驟逝，郭建男「唔煙唔酒，但揾唔出病因」；郭金發因此徹底戒酒，飲食盡量清淡，勤走路。

2015年，郭金發同另外三位攞過金曲獎臺語最佳男演唱人獎嘅臺語歌手羅時豐（2004年）、荒山亮（2012年）、陳建瑋（2013年）等三人組成男子歌唱組合「金四喜」，為賀歲片《大囍臨門》演唱主題曲《歡喜來恰恰》，並喺全臺各地宣傳演唱。

### 逝世

2016年10月8號，郭金發喺高雄市鳳山區公所於衛武營藝術文化中心籌備處園區空地舉辦嘅重陽節敬老演唱會唱歌時昏倒，被送往國軍高雄總醫院急救不治，享壽72歲；郭建盟得知郭金發昏倒嘅消息後趕去國軍高雄總醫院，一度喺急診室外一直嗌住「阿爸加油」；院方轉述，郭金發老婆傷心到暈咗。同郭金發同場演出嘅歌手有謝雷、張琪、劉福助、康弘等，康弘經理人話，同主辦單位連繫後獲知，郭金發演唱《燒肉粽》時，照慣例拉長音時瞬間倒地；謝雷話，郭金發喺唱《燒肉粽》之前唱兩首歌都好正常，但佢唱《燒肉粽》時忽然冇咗聲，無諗到佢突然跌低，現場樂隊小提琴手用心肺復甦術搶救佢。高雄市政府消防局五甲分隊話，本日17點36分接獲報案指有民眾頭暈需救護，出動救護車到場至知當事人係郭金發，當時郭金發已無生命徵象；佢哋嘗試以自動體外心臟去顫器（AED）搶救郭金發，但AED顯示唔建議使用，而改用心肺復甦，但郭金發到醫院時都無恢復心跳。郭建盟話，郭金發係心肺衰竭自然死，打咗三十支強心針都救唔番。

2016年10月8號晚，余天「傳奇50 華麗轉身」售票演唱會高雄巨蛋場，會場擺設郭金發送嘅花，花牌上寫著「圓滿成功」四字；余天喺舞台上唱完《飲者之歌》，得知郭金發猝逝，泣不成聲；來賓賀一航獻唱《懷念的播音員》悼念郭金發，邊唱邊喊。中華民國總統蔡英文、立法委員許智傑哀悼郭金發逝世：蔡英文喺facebook發文向郭金發家屬致哀，佢話，郭金發低沉渾厚嘅歌聲「將一直留喺台灣人嘅記憶」；許智傑話，佢會向文化部建議，將現有衛武營榕園廣場同旁邊保留嘅中華民國陸軍營舍建立「郭金發台灣老歌音樂紀念館」。

2016年10月9號上晝，臺灣高雄地方法院檢察署檢察官趙期正率領法醫蘇文祺同高雄市政府警察局人員，到郭金發遺體停放嘅高雄市新興區自立二路郭建盟服務處驗屍，向郭金發家屬詢問郭金發生前身體狀況後，發現遺體無外傷，推斷死於心肺衰竭，無複驗解剖之必要，已將遺體交畀家屬處理後事。同日，藝人李亞萍話，郭金發做過播音員，余天、劉福助、郭金發、劉朗、翁清溪同倪敏然曾結拜為六兄弟，如今六兄弟得劉福助同余天重在生；郭金發大仔郭建良話，郭金發成日提醒佢「出入小心」，如今佢再亦聽唔到阿爸把聲。同日，臺南市市長賴清德悼念郭金發，佢話，郭金發相當關心臺灣民主運動，郭建盟喺佢督促下做過高雄市議員，兩仔爺一齊為臺灣努力。

## 代表作
*燒肉粽
*溫泉鄉的吉他
*命運的鎖鏈
*飲者之歌
*行船的人
*為什麼
*七逃人的目屎
*可憐戀花再會吧
*可愛的馬
*男性的純情
*夜雨思情
*青春悲喜曲

## 攷

類:臺灣男歌手
類:臺灣綜藝節目主持人
立白中心

**立白中心**（，）係中國廣東廣州嘅一間高樓大廈，喺荔灣區芳村嘅酒吧街同珠江隧道南入口、陸居路之間嘅位。佢係立白集團屬下嘅一間建築。

## 負責方
間大廈由中國工程院士兼華工建築設計院長——何鏡堂負責設計，立白集團負責開發，中國建築第四工程局廣州分公司負責起呢間大樓。

## 逳手同落成時間
呢間大樓喺2012年4月11號開始逳手，2014年4月26號封頂，2015年11月2號落成。

## 性質
*高度：110米
*樓層數：29層樓
*: 地上25層樓，地下4層樓。
*佔地面積：18,356m²
*建築面積：102,872m²
*結構：鋼鐵結構

## 參攷
* 立白中心| Colliers International
* The foundation of the hundred years in goose pool Liby Centre

## 註

## 出面網頁
* 

類:廣州建築
廣州市江南外國語學校

係中國廣東廣州嘅一間完全中學，1988年開辦，有兩個校區，位置分別喺海珠區寶崗大道466號同埋730號。

佢亦係老城區第一間省一級嘅初級中學。

## 校服色

;長袖
*衫：相間。領，袖口帶兩條線；正反面同兩袖都係上下，其中正反面兩色分界線喺水平中間位嘅鈍角V字位。左右對稱。
*褲：純。
;短袖
*衫：有領有紐扣，領，袖口相間；正面相間，有條唔明顯嘅鈍角V字分界；背面純。
*褲：，兩邊有比較粗嘅線。
;棉褸
:（綠白黑款）相間。領；正反面同兩袖都係上中下，其中正反面兩色分界線係鈍角V字，喺胸位，兩袖上半部分上中下，下半部分純。左右對稱。
:（黃白黑款）相間。領；兩袖純；正反面上中下，其中近膊頭位，近胸上邊位。

## 史
*1988年：學校正式開辦，初期嗌**廣州市寶崗中學**。
*1989年：學校改名做**廣州市江南中學**。
*1995年：經廣州市教育局批准，學校成為英文特色學校。
*2001年：學校升級成海珠區一級學校。
*2003年：學校升級成廣州市一級學校。
*2005年：學校升級成廣東省一級學校。
*2007年5月：經海珠區教育局批准，學校改名做**廣州市江南外國語學校**。
*2013年4月：因海珠區教育資源整合嘅關係，學校同廣州市第49中學合併。

## 出面網頁
* 

類:廣州嘅中學
類:海珠區